Inthiqaalee insaafu ge gaanoonaa eku 65 aharuge aniyaaverikamah nimumeh!\nރާއްޖޭގެ ޖަލުތަކުގައި ކޮށްފައިވާ އަނިޔާ\nއިންތިޤާލީ އިންސާފުގެ ގާނޫނާއެކު 65 އަހަރުގެ އަނިޔާވެރިކަމަށް ނިމުމެއް!\n18 ޑިސެމްބަރ 2020 - 20:53:29\nރައީސް އިބްރާހީމް މުހައްމަދު ސޯލިހު، އިންތިގާލީ އިންސާފުގެ ބިލު ތަސްދީގު ކުރެއްވީ، މި ޑިސެންބަރު މަހުގެ 17 ވަނަ ދުވަހުއެވެ.\nއިންތިގާލީ އިންސާފަކީ ދިވެހިންނަށް އައު ކަމެއްކަމުގައި ވެދާނެއެވެ. ނަމަވެސް އެކި ގައުމުތަކުގައި މީގެ ކުރިން އިންތިގާލީ އިންސާފުގެ ބިލުގެ ބޭނުން ހިފައި، މާޒީގައި ހިނގާފައިވާ ލާއިންސާނީ އަމަލުތަކަށް އިންސާފު ހޯދައިދީފައި އެބަހުއްޓެވެ.\nމިގޮތން 1995 ވަނަ އަހަރު ސައުތް އެފްރިކާގައިވެސް "ޓްރޫތް އެންޑް ރެކޮންސިލިއޭޝަން ކޮމިޝަނެއް" އުފެއްދިއެވެ. އެ ކޮމިޝަނުން ވެސް ތަހުގީގު ކޮށްފައިވަނީ 1960 އިން ފެށިގެން 1994 އަހަރާއި ހަމައަށެވެ. އެ ކޮމިޝަނުން ވަނީ އެ ގައުމުގައި ހިންގާފައި ބޮޑެތި ޖަރީމަތައް ބަލައި އިންސާފު ހޯދައިދީފައެވެ.\nމިހެންކަމުން ދިވެހިރާއްޖޭގައި ވެސް ހިންގާފައިވާ ލާއިންސާނީ އަމުލުތަކާއި، އެ އަމަލުތަކުގެ އެންމެ ފުންމިނަށް ދިއުމަށްޓަކައި 1953 ވަނަ އަހަރުން ފެށިގެން ތަހުގީގުކުރަންޖެހެއެވެ.\nސަބަބަކީ 1953 ވަނަ އަހަރު ދިވެހިރާއްޖޭގައި އުފެދުނު ފުރަތަމަ ޖުމްހޫރީ ވެރިކަން ނިންމާލުމުން ފެށިގެން ރައީސް އަބްދުﷲ ޔާމިންގެ ވެރިކަން ނިމުމާއި ހަމައަށް ހިންގާފައިވާ ލާއިންސާނީ އަމަލުތައް މި ބިލުގެ ދަށުން ބެލޭނެއެވެ.\nމި ޤާނޫނުގެ މަޤްސަދަކީ ބަޔަކު ކުށްވެރިކޮށް ޖަލަށްލުމެއް ނޫންނެވެ. މި ބިލުގެ މަގުސަދަކީ ތެދު ހާމަކޮށް، ހަސަދައާއި ރުޅިވެރިކަން ނައްތާލައި، އެއްބައިވަންތަ ޤައުމެއްގެ ގޮތުގައި ކުރިޔަށް ދިޔުމަށް މަގުފަހިކުރުމެވެ.\nއިންތިގާލީ އިންސާފުގެ ބިލުގެ 17 ވަނަ މާއްދާގައި ބުނެފައިވަނީ ފުރަތަމަ މަސައްކަތްކުރާނީ ސުލްހަވެރި ހައްލެއް ހޯދުމަށެވެ. ފިޔަވަޅުއަޅާނީ، އެ ފަދަ ހައްލެއް ނުލިބިއްޖެނަމަ ކަމަށެވެ.\nމީގެ އިތުރުން އެ ގާނޫގެ 18 ވަނަ މާއްދާގައި ބުނެފައިވަނީ މަސްލަހަތު ހިމާޔަތްކުރަން މަސައްކަތްކުރުރާނެކަމަށެވެ.\nމީގެ އިތުރުން ދެން އުފެދޭ ސުވާލުތަކަކީ އިންތިގާލީ އިންސާފުގެ ބިލުގެ ދަށުން އުފައްދާ އޮމްބަޑްސްމަންގެ އޮފީހުން ކުރާ މަސައްކަތްތަކާއި އެހެން މުއައްސަސާތަކުގެ މަސައްކަތްތަކާ ފުށޫ އަރާފާނެތޯއެވެ؟ އަދި ދައުލަތުން އެއް މައްސަލައެއް ބަލަން ދެ ހަރަދު ކޮށްފާނެތޯއެވެ؟\nމި ސުވާލުތަކުގެ ކުރު ޖަވާބަކީ ނޫނެކެވެ. އެ ގާނޫނުގެ 24 ވަނަ މާއްދާގައި ބުނެފައިވަނީ މިހާރު ވެސް އެހެން މުއައްސަސާއަކުން ބަލަމުންދާ މައްސަލަތައް އެ އޮފީހުން ނުބަލާނެކަމަށެވެ.\nއިންތިގާލީ އިންސާފުގެ ބިލަކީ ބަޔަކަށް "އަދަބު ދޭން" ހަދާ ބިލެއް ކަމަށް އަޑު ފެތުރުމަށް ވެސް ބަޔަކު މަސައްކަތް ކުރެއެވެ. އެހެން ނަމަ ވެސް، އެ ބިލުގެ 27 ވަނަ މާއްދާގެ ހ ގައި ބުނެފައިވަނީ އެ ބިލުގައި އިސްކަން ދޭނީ "ދެފަރާތް ސުލްހަވެރިކުރުވުމަށް" ކަމަށެވެ.\nރާއްޖޭގައި ޖުމްހޫރީ ވެރިކަން ނުވަތަ ރައްޔިތުންގެ ވެރިކަން ފެށުނީއްސުރެ މި ޒަމާނާއި ހަމައަށް ހިންގާފައި ހުރި މައްސަލަތަކަށް އެ ބިލުން އިންސާފު ހޯދައިދެވިދާނެއެވެ. ސަަބަބަކީ އިދާރާތަކުން ނާއިންސާފުން ކަމެއް ކޮށްފައި އޮތްކަން ހާމަވެއްޖެ ނަމަ އެ މައްސަލަ އަލުން ބެލުމަށް ނިންމިދާނެއެވެ. އެގޮތިން އެކި މުއައްސަސާތަކުން ނިންމާފައިވާ މައްސަލަތައް އަލުން ބެލުމަށް ނިންމާއިރު، އެ މައްސަލައެއްގެ ނިންމުމަށް އަސަރުފޯރާފަދަ އާ ހެއްކެއް ނުވަތަ އާ ޤާނޫނީ އުސޫލެއް އޮންނަންޖެހެއެވެ.\nމީގެ އިތުރުން ދައުވާ އުފުލުމުގެ ބާރު އޮމްބޮޑްސްމަން އޮފީހަށް ދީފައެއް ނުވެއެވެ. މި އޮފީހުން ކުރާ ކަމަކީ، ދަޢުވާކުރަން ފެންނަ މައްސަލަތައް ފީޖީ އާއި އޭޖީ އޮފީހަށް ފޮނުވުންނެވެ. އަނިޔާގެ މައްސަލަތައް މި އޮފީހުން ބެލިނަމަ ވެސް ގެއްލުމުގެ ބަދަލު ނަގައިދޭނީ ކޯޓުންނެވެ މިކަން ކުރުމަށްގަވައިދެއްވެސް ހަދަން ޖެހޭކަމަށް ތިން ވަނަ ބާބު 39 ވަނަ މާއްދާގައި ބުނެފައިވެއެވެ.\nމި ސަބަބުތަކަށްޓަކައި ރައްތިތުންގެ މަޖިލީހުން ފާސްކޮށް، ރައީސް އިބްރާހިމް މުހައްމަދު ސާލިހު ޑިސެންބަރު 17 ވަނަ ދުވަހު ތަސްދީގު ކުރެއްވި އިންތިގާލީ އިންސާފުގެ ބިލުގެ ސަބަބުން 65 އަހަރު ދުވަހުގެ ތެރޭގައި ހިންގާފައިވާ ލާއިންސާނީ އަމަލުތައް ތަހުގީގު ކުރުމަށް ހުޅުވިގެން ދިޔަ ދޮރެކެވެ.


SunOnline: EC ge kuhlli jalsathakugai inthihaabuge mahsala thah nubeley goi hadhaifi\nއީސީގެ ކުއްލި ޖަލްސާތަކުގައި އިންތިހާބުގެ މައްސަލަތައް ނުބެލޭ ގޮތަށް ހަދައިފި\nމުހައްމަދު މުޒައްޔިން ނާޒިމް 26 Sep 2020, 07:28\nއިލެކްޝަންސް ކޮމިޝަންގެ ނުސްވެރިންގެ ބައްދަލުވުމެއް: ކުއްލި ޖަލްސާތަކުގައި ބޮޑޭތިކަންކަން ނުނިންމޭނެ ގޮތަށް ކޮމިޝަންގެ ގަވައިދަށް ވަނީ އިސްލާހު ގެނެސްފައި -- ސަން ފައިލް ފޮޓޯ/ ފަޔާޒު މޫސާ\nއިލެކްޝަންސް ކޮމިޝަންގެ ކުއްލި ޖަލްސާތަކުގައި އިންތިހާބުގެ މައްސަލަތައް ނުބެލޭ ގޮތަށް އެ ކޮމިޝަންގެ ގަވައިދަށް އިސްލާހު ގެެނެސްފި އެވެ.\nމިދިޔަ ބުދަ ދުވަހު ގެޒެޓްކޮށްފައިވާ ކޮމިޝަންގެ ގަވައިދުގެ ތިން ވަނަ އިސްލާހަށް ކުއްލި ޖަލްސާގައި ނުނިންމޭނެ ކަންކަން ބަޔާންކޮށްފައިވެ އެވެ. އެގޮތުން ކުއްލި ޖަލްސާތަކުގައި ބޮޑެތި ބައެއް މައްސަލަތަކުގައި ގޮތް ނުނިންމޭނެ ކަށް އިސްލާހުގައި ބުނެފައިވެ އެވެ.\nއިންތިހާބުތަކާ ގުޅޭ ގޮތުން ހުށަހެޅޭ މައްސަލައް ނުބެލުމުގެ އިތުރުން ދެން ނުނިންމޭނެ ކަމަށް ހިމަނާފައިވަނި ބަޖެޓާއި، ފައިސާއާ ގުޅޭ ކަންކަކަމާއި ކޮމިޝަނުގެ ގަވާއިދަށް ބަދަލުގެނައުމާއި ކޮމިޝަނުގެ ރައީސް ނުވަތަ ނާއިބު ރައީސް އިންތިހާބު ކުރުމެވެ.\nއޭގެ އިތުރުން މުވައްޒަފުންގެ ވަޒީފާއާއި މުސާރައާއި އިނާޔަތްތަކަށް ބަދަލުގެނައުމާއި ކޮމިޝަނުގެ ހިންގުމުގެ އޮނިގަނޑަށް ބަދަލުގެނައުމާއި މެންބަރުންނާއި މުވައްޒަފުން ރާއްޖެއިން ބޭރަށް ކުރާ ރަސްމީ ދަތުރުތައް ހަމަޖެއްސުން އަދި ކޮމިޝަނަށް އައު މުވައްޒަފަކު ލެއްވުމާއި މުވައްޒަފަކު ވަޒީފާއިން ވަކިކުރުމަށް ކުއްލި ޖަލްސާތަކުގައި ނުނިންމޭނެ ކަމަށް އާ އިސްލާހުގައި ބުނެފަ އެވެ.\nއިސްލާހުގައި ބުނާ ގޮތުން، ކުއްލި ޖަލްސާއަކީ، ކޮމިޝަނުގެ ހިންގުމާ ގުޅޭ ނުވަތަ މަސައްކަތާ ގުޅޭ މުހިންމު ކަމަކާމެދު މަޝްވަރާ ކުރުމަށް ޓަކައި މެންބަރަކު އެދިގެން ކުއްލިއަކަށް ބާއްވާ ޖަލްސާއެވެ. އެގޮތުން ކޮމިޝަނުގެ ކޮންމެ މެންބަރަކަށްވެސް ކުއްލި ޖަލްސާއެއް ބާއްވައިދިނުމަށް އެދެވިދާނެ ކަމަށް އިސްލާހުގައި ބުނެއެވެ.\nކޮމިޝަންގެ ނައިބު ރައީސް އަދި ތަރުޖަމާނު އަހްމަދު އަކްރަމް މިރޭ "ސަން"އަށް ވިދާޅުވީ، އެ އިސްލާހު ގެނައުމުގެ މައިގަނޑު މަގްސަދަކީ ޖަލްސާއަށް އެޖެންޑާ ކުރެވޭ ކަންކަމަށް މެމްބަރުނަށް އެކަށީގެންވާ ވަގުތުދީ، އެންމެ ރަނގަޅު ގޮތުގައި ނިންމުންތައް ނިންމުމަށް ކަމަށެވެ.\n"ކުރިން އޮންނަ ގޮތުން ކުއްލިއަކަށް ޖަލްސާ ބައްވައިގެން [ބޮޑެތި] ކަންކަން އެބަ ނިންމާލެވޭ. މީގެ ކުރިން ވެސް އެބަހުރި އަހަރުމެންގެ ދައުރުގެ ކުރިން ނުރަސްމީކޮށް ކުއްލި ޖަލްސާ ބާއްވައިގެން ބޮޑެތި ކަންކަން ނިންމާފައި. އެފަދަ ޖަލްސާތަކުގެ ޔައުމިއްޔާއެއްވެސް ނުހުރޭ." އަކްރަމް ވިދާޅުވި އެވެ.\nމީގެ ކުރިން އެ ގަވައިދު އޮތް ގޮތުން، ކުއްލި ޖަލްސާގައި ނުންމޭނެ ކަމަށް ނުވަތަ ނުބެލޭނެ މައްސަލަތައް ބަޔާންކޮށްފައި ނުވެ އެވެ. އެހެންކަމުން އޭރު ގަވައިދު އޮތް ގޮތުން ބޮޑެތި މައްސަލަތައް ވެެސް ކުއްލި ޖަލްސާ ބާއްވައިގެން ނިންމުމަށް ހުރަހެއް ނޯވެ އެވެ.\nޑިސެމްބަރު 15ގެ ކުރިން އިންތިހާބު ބާއްވަން ހުއްދަ ބޭނުންވޭ\nއަކުރަމް އަކީ ޖިންސީ ފުރައްސާރަ ކުރާނެ މީހެއް ނޫން: ޝަރީފު


މިދަންނަވާ މަޤާމްތަކަށް ޓީޗަރުން ބޭނުންވެއްޖެ\nމި ސުކޫލަށް ތިރީގައިވާ މަޤާމްތަކަށް ޓީޗަރުން ހޯދުމަށް އިޢުލާން ކުރަމެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 29ޑިސެމްބަރ 2019 ވާއާދިއްތަދުވަހުގެ13:00 ގެކުރިން ފިއްލަދޫ ސްކޫލްގެއޮފީހަށެވެ. ވަޒީފާއަށްއެދޭފޯމާއިލިއުންތައްއީމެއިލް[email protected] މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާދުވަހުގެ އަދަދަށް ވަޒީފާ އަށް އެދޭ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 30ޑިސެމްބަރ 2019 އާއި 05 ޖެނުއަރީ2020 އާއި ދެމެދުގެ ތާރީޚެއްގައި ފިއްލަދޫ ސްކޫލް ގައެވެ.\n- މިދަންނަވާ މަޤާމްތަކަށް ޓީޗަރުން ބޭނުންވެއްޖެ


Eydhafushin Ithuru5Meehaku Fassive Jumla 12 Ah - Vaguthu\nބ.އަތޮޅު އޭދަފުށިން އިތުރު ފަސް މީހަކު ކޮވިޑް-19 އަށް ފައްސިވެ، އެރަށުން ކޮވިޑް-19 އަށް ފައްސިވި މީހުންގެ ޖުމްލަ އަދަދު 12 އަށް އަރައިފިއެވެ.\nއޭދަފުށިން ފުރަތަމަ ދެމީހަކު ކޮވިޑަށް ފައްސިވީ ހޯމަ ދުވަހު އެވެ. އޭގެ ފަހުން އެމީހުންނާއި ބައްދަލުވެފައިވާ ބައެއް މީހުން ވަނީ ކޮވިޑަށް ފައްސިވެފައެވެ.\nމިއަދު ފައްސިވި ފަސް މީހުންނަކީ އޭދަފުށީގައި މުޖުތަމައުގެ ތެރޭގައި ބަލި އުޅޭތޯ ކަށަވަރު ކުރަން ވަކި ތަރުތީބެއް ނެތި ނެގި ސުންކުތަކުން ކޮވިޑަށް ފައްސިވި މީހުން ކަމަށް މައުލޫމާތު ލިބެއެވެ.\nއޭދަފުށީގައި ހުންނަ ބ.އަތޮޅު ހޮސްޕިޓަލްގައި މަސައްކަތް ކުރާ ޑޮކްޓަރަކު ވެސް އިއްޔެ ވަނީ ކޮވިޑަށް ފައްސިވެފައެވެ.\nއޭދަފުށިން ކޮވިޑަށް މީހަކު ފައްސިވުމުން ވަނީ އަތޮޅު ހޮސްޕިޓަލަށް ގޮސް ޑޮކްޓަރަށް ދެއްކުމުގެ ހިދުމަތް ވަގުތީ ގޮތުން މެދުކަޑާލާފައެވެ. މިހާރު ޑޮކްޓަރަށް ދެއްކުމުގެ ހިދުމަތް ކުރިއަށް ގެންދަނީ އޮންލައިން ކޮށެވެ.\nއޭޕްރީލް 22, 2021 06:16\nމި ސަރުކާރު އޮތީ ރޭޕާއި ވައްކަމަށް ފައްސިވެފަ


Lewandowski ah Champions League ge bodu record eh\nއެންމެ އަވަސް ހަތަރު ލަނޑު ޖަހައި، ބަޔާން މިޔުނިކްގެ ފޯވަޑް ރޮބަޓް ލެވަންޑޮސްކީ ޗެމްޕިއަންސް ލީގްގެ ބޮޑު ރެކޯޑެއް ހަދައިފި އެވެ.\nސާބިއާގެ ރެޑް ސްޓާގެ މައްޗަށް 6-0 ން ބަޔާން ރޭ މޮޅުވި މެޗުގައި ލެވަންޑޮސްކީ ހަތަރު ލަނޑު ޖެހީ 14 މިނެޓާއި 31 ސިކުންތު ތެރޭގަ އެވެ. ބަޔާންގެ ފުރަތަމަ ލަނޑު މެޗުގެ 14 ވަނަ މިނެޓްގައި ލިއޯން ގޯޓްޒްކާ ޖަހާފައި ވަނިކޮށް އެ ޓީމުގެ ދެ ވަނަ ލަނޑު ލެވަންޑޮސްކީ ކާމިޔާބު ކުރީ ލިބުނު ޕެނަލްޓީ އަކުން މެޗުގެ 53 ވަނަ މިނެޓްގަ އެވެ. އޭނާގެ ދެ ވަނަ ލަނޑު ކާމިޔާބު ކުރީ މެޗުގެ 60 ވަނަ މިނެޓްގަ އެވެ. ތިން ވަނަ ލަނޑު އޭގެ ހަތަރު މިނެޓް ފަހުންނެވެ. އަދި ހަތަރު ވަނަ ލަނޑު އޭގެ ދެ މިނެޓް ފަހުންނެވެ. ބަޔާންގެ ފަސް ވަނަ ލަނޑު 89 ވަނަ މިނެޓްގައި ކާމިޔާބު ކުރީ ކްރިސްޓިއަން ޓޮލީސޯ އެވެ.\nލަނޑު ޖެހުމުގައި ވޭތު ވެދިޔަ 10 އަހަރު އެންމެ ދެމެހެއްޓެނެވި ގޮތުގައި ފެނުނު ކުޅުންތެރިޔަކީ ލެވަންޑޮސްކީ އެވެ. މި ސީޒަންގައި އޭނާ އުޅެނީ ކްރިސްޓިއާނޯ ރޮނާލްޑޯ އާއި ލިއޮނަލް މެސީއަށްވެރެވެސް މާ ކުރީގަ އެވެ. މި ސީޒަންގެ މެދަކާ ހަމައަށް އަދި ގޮސްފައެއްވެސް ނުވެ އެވެ. އެހެންނަމަވެސް ސީޒަންގެ މީހާތަނަށްވެސް އޭނާ ވަނީ 31 ލަނޑު ޖަހާފަ އެވެ. އޭގެ ތެރޭގައި ޗެމްޕިއަންސް ލީގްގެ ފަސް މެޗުގައި ޖެހި 10 ލަނޑުވެސް ހިމެނެ އެވެ.\nޗެމްޕިއަންސް ލީގްގައި ދެ މެޗުން އެކަނި ރެޑް ސްޓާ ކޮޅަށް ވަނީ 10 ލަނޑު ވަދެފަ އެވެ. އެއީ ޓޮޓެންހަމް ހޮޓްސުޕާސް އިން ޖެހި ހަތަރު ލަނޑުވެސް ހިމަނައިގެންނެވެ. ޕޮލެންޑްގެ ކެޕްޓަން އާ ދެކޮޅަށް ރޭ ގެ މެޗުގައި ރެޑްސްޓާއަށް އޮތް އެންމެ ބޮޑު ދިފާއީ އަކަށްވީ ވީއޭއާރު އެވެ. ވީއޭރުގެ އެހީ ނުލިބުނުނަމަ ލެވަންޑޮސްކީގެ ނުރައްކާ އެއަށްވުރެ ބޮޑުވީހެވެ.\nއެ ގުރޫޕްގައި ހިމެނޭ އަނެއް ދެ ޓީމު ކަމަށްވާ، ޓޮޓެންހަމް އާއި ގްރީސްގެ އޮލިމްޕިއާކޯސް އާ ދެކޮޅަށް ކުޅުނު މެޗު ފަހަތުން އަރައި ކާމިޔާބު ކުރި ސްޕާސްވެސް ވަނީ ދެ ވަނަ ބުރުން ޖާގަ ކަށަވަރު ކޮށްފަ އެވެ.\nމެޗުގެ ފުރަތަމަ 20 މިނެޓަށް ދިއުމުގެ ކުރިން އޮލިމްޕިއާކޯސް ދެ ލަނޑު ޖެހީ އެވެ. މެޗުގެ ފުރަތަމަ ހާފު މޮރީނިއޯ ވަނީ އެރިކް ޑަޔާގެ ބަދަލުގައި ކްރިސްޓިއަން އެރިކްސަން އަށް މެޗުން ފުރުސަތު ދީފަ އެވެ. މެޗަށް ފަހު ވާހަކަ ދައްކަމުން މޮރީނިއޯ ވަނީ ޑަޔާގެ ކިބައިން އެކަމާ މާފަށް އެދޭ ކަމަށް ބުނެފަ އެވެ.\nޓޮޓެންހަމްގެ ފުރަތަމަ ލަނޑު ފުރަތަމަ ހާފުގެ އިތުރު ވަގުތުގެ ފުރަތަމަ މިނެޓްގައި ޑެލީ އަލީ ލަނޑު ކާމިޔާބު ކުރި އެވެ. ޓޮޓެންހަމްގެ އަނެއް ތިން ލަނޑުގެ ތެރެއިން ދެ ލަނޑު ކާމިޔާބު ކުރީ ހެރީ ކޭން އެވެ. އަނެއް ލަނޑު ކާމިޔާބު ކުރީ ސާޖް އޮރިއާ އެވެ.


BREAKING NEWS: Covid Jehigen Ithuru Anhenaku Niyaave Jumla 83 Ah Araifi - Vaguthu\nކޮވިޑް ޖެހިގެން އިތުރު އަންހެނަކު ނިޔާވެ ޖުމްލަ 83 އަށް އަރައިފި\nރާއްޖެ އިން ކޮވިޑް-19 ޖެހިގެން އިތުރު އަންހެނަކު ނިޔާވެ، ކޮވިޑް ޖެހިގެން ނިޔާވި މީހުންގެ ޖުމްލަ އަދަދު 83 އަށް އަރައިފިއެވެ.\nއެޗްޕީއޭ އިން ވިދާޅުވީ ކޮވިޑް ޖެހިގެން ނިޔާވެފައި ވަނީ 83 އަހަރުގެ ދިވެހި އަންހެނެއް ކަމަށެވެ.\nއޭނާ އަކީ އައިޖީއެމްއެޗްގެ އީއާރްއަށް ގެނެވުނު އަންހެނެއް ކަމަށް އެޗްޕީއޭ އިން ވިދާޅުވިއެވެ. އޭނާ ނިޔާވިކަމަށް ކަނޑައަޅާފައި ވަނީ މިރޭ 23:15 ގައެވެ.\nރާއްޖެ އިން ފާއިތުވި 48 ގަޑިއިރު ތެރޭގައި ކޮވިޑް ޖެހިގެން ނުވަ މީހުން ވަނީ ނިޔާވެފައެވެ. މީގެތެރެއިން ތިން މީހުން ނިޔާވީ މިއަދު އެވެ.\nރާއްޖެ އިން ކޮވިޑް ޖެހިގެން ނިޔާވާ މީހުންގެ އަދަދު ފާއިތުވި ދެެދުވަހު ވަރަށް ބޮޑަށް އިތުރުވެފައި ވާއިރު ކޮވިޑްގެ އާވައްތަރެއް ރާއްޖޭގައި ފެތުރެމުންދާ ކަމަށް އައިޖީއެމްއެޗްގެ ޑޮކްޓަރ މުހައްމަދު އަލީ ވަނީ ވިދާޅުވެފައެވެ. ނަމަވެސް ކޮވިޑް ޖެހިގެން ނިޔާވާ މީހުންގެ އަދަދު އިތުރުވެފައި ވަނީ އެހެންވެކަމެއް އަދި ސާފެއް ނުވެއެވެ.\nމިހާރު ރާއްޖޭގައި ކޮވިޑް ޖެހިފައި 8261 މީހުން އެބަތިއްބެވެ. އޭގެތެރެއިން 205 މީހަކަށް ހޮސްޕިޓަލްގައި އަންނަނީ ފަރުވާ ދެމުންނެވެ. ކޮވިޑްގެ ބަލި މީހުންގެ އަދަދު ވަރަށް ބޮޑަށް އިތުރުވަމުން އަންނާތީ ކޮވިޑް ޖެހިގެން ރާއްޖެ އިން ނިޔާވާ މީހުންގެ އަދަދު ކުއްލިއަކަށް އިތުރުވެގެން ދިއުމުގެ ބިރުު ބޮޑެވެ.\nމަރަކަށް ފަހު މަރެއް. އެކަމަކު އަދިވެސް ވިޔަފާރިވެރިންނާހެދި ލޮކްޑައުން ކުރަން ބިރުން މިއުޅެނީ. ހެޔޮނުވާނެ ދޯ. މިހާރު އާ މާނުރައްކާތެރި ސްޓްރެއިނެއްވެސް އެބައުޅޭކަމަށް މިރޭ ޑޮކްޓަރުން އެބަ ބުނީ\nމިކަމުގެ ޒިންމާ މަޖްލިސްއިން ނަގަން ޖެހޭނެ... މަޖްލިސް އެއްކޮއް އިސްތިއުފާދީފަ ގޭގަ ތިބޭ. އަހަރުމެން ވޯތް ދެނީ ކަލޭމެން އަހަރުމެންނައް ހިދުމައި ކޮއްދޭން އަދި އޭގެ ބަދަލުގައި ކަލޭމެނައް ދިވެހި ދައުލަތުގެ ހަޒާނާއިން މުސާރަދެނީ... އެކަމަކު ކަލޭމެން ބޭނުން ހާކުޅިއެއް ކުޅެފަ ރައްޔިތުން މިޖެހެނީ ކުޑަކަކޫ ޖަހައިގެން ތިބެން.... ރޭގަތިވީ ކަމެއް ވެގެންވެސް ހީވަނީ އެންމެން މޮޔަވެގެން މަޖިލް ހުޅުވައިގެން ނަޝީދުގެ ގެ ހަބަރެއް ވޭތޯ.... ނިކަން ކެރެންޔާ އަފްރާށިމް ގެ މަރާ ރިލްވާންގެ މަރާ އަދިވެސް މިގޮތައް ނުނިމި ހުރި މަރުގެ ކަންތައް ކޮޅެއްގަ ޖައްސަދީބަލަ އަދި އެމީހުންނައް ވެސް އިންސާފު ހޯދައިދީީ، ނަޝީދަކަސް ހަމަ އޭނާގެ ފުރާނަ މުހިންމުވާހެން އެެހެންމީހުންގެ ފުރާނަވެސް މުހިންމުވާންޖެހޭނެ... މިކޮމެޓް ޖަހާލަދީބަލަ ވަރައް ބޮޑައްޝުކުރުވެރިވާނަން.\nމެއި 8, 2021 04:42\nމިވާހަކަދައްކާނެ ބަޔަކުނެތް މިހާރު! ވ ނުރައްކާ ބޮޑުވެެގެން ދާތަން މިފެންނަނީ.\nމެއި 8, 2021 11:36\nމި ދިވެހިރާއްޖޭގަ ކޮވިޑް ކޮންޓްރޯލް ކުރާށޭ ކިޔާފަ މިތިބި މީހުނަށް ވިސްނެނީ ކޯއްޗެއްތޯ؟ މިތާ މިއުޅެނީ އިންޑިޔާގަ ތިއުޅޭ ވޭރިއަންޓް(ބޭރި). މި އިންޑިޔާއިން މީހުން އައުން ހުއްޓުވާ ނޫނީ އެމީހުން ކަރަންޓީނުކުރޭ. ބަލާލަބަލަ\nމީހުސް ގެސްޓް ހައުސް ހިންގާ ރަށްރަށް ބޮލަށް ދުންއަރާފަތޯ މައިމޫނާމެން ތި ތިއްބެވީ.. ކަންކަން ކުރަން ފަސްޖެހެންޏާ އިސްތިއުފަދެއްވާ.. ރައްޔިތުން އޮޅު އެޅިއަކަސް ނަތިޖާއެއް ނުފެންނާނެ.\nމެއި 8, 2021 11:37\nރާއްޖެ އިން ކޮވިޑް ޖެހިގެން ނިޔާވާ މީހުންގެ އަދަދު ފާއިތުވި ދެެދުވަހު ވަރަށް ބޮޑަށް އިތުރުވެފައި ވާއިރު ކޮވިޑްގެ އާވައްތަރެއް ރާއްޖޭގައި ފެތުރެމުންދާ ކަމަށް އައިޖީއެމްއެޗްގެ ޑޮކްޓަރ މުހައްމަދު އަލީ ވަނީ ވިދާޅުވެފައެވެ. ނަމަވެސް ކޮވިޑް ޖެހިގެން ނިޔާވާ މީހުންގެ އަދަދު އިތުރުވެފައި ވަނީ އެހެންވެކަމެއް އަދި ސާފެއް ނުވެއެވެ. ތިނުވާނެ ދުވަހަކުވެސް ސާފެއް


ކަރުނައިން ފުރެނީ ލޮލާ ކޯތާފަތާ - 16 - DhiDaily\nއިސްކުރުގެ މަސައްކަތް ނިންމާލުމަށްފަހު ގެންގުޅުނު ބާކީ ސާމާނު ކޮތަޅަކަށް އެޅުމަށްފަހު އަޔާޒު ހިންދެމިލިއެވެ. އަދި ކޮތަޅު އިފާއަށް ދިއްކޮށްލުމުން ކޮތަޅު އިފާ އަތުލިއެވެ.\n”ޑަން!“ ދެ އުކުޅުގައި އަތް ވިދެލަމުން އަޔާޒު ބުނެލިގޮތުން އިފާގެ ހިތުގެ ހިނގުން އަވަސްވެގެން އައެވެ.\nއަދި ދެން ލާނެއް ހިނިތުންވުމަކާއެކު އަޔާޒު ލޮލަށް ވައްތަރެއް ޖައްސާލުމުން އިފާގެ މޫނު އުފަލުން ފޮޅިގެން ދިޔައެވެ.\n”އަވަހަށް ދާން ތައްޔާރުވޭ! މިހާރު ވެސް މާ ލަސްވެއްޖެ! ކޮއްކޮ ގުޅައިވެސްފި!“\nއަޔާޒު ގޮސްވަނީ މަންމަމެން ތިބި އަޔާޒު އުޅޭ ކޮޓަރިއަށެވެ.\nއިފާ އާއި އަޔާޒާއި އަޔާޒު މަންމަ އަދި ކުޑަ ކުޑަ އިއްޒަ ހޮސްޕިޓަލުގެ ޝައިބާ ބާއްވާފައި އޮތް ރޫމަށް ވަދެގެން ދިޔައިރު އެއިން ކޮންމެމީހެއްގެ ވެސް ހިތުގައި އުފެދިފައިވާ ސުވާލަކީ އިއްޒަ ފެނުމުން ޝައިބާއަށް ވާނެ ގޮތެކެވެ.\nއެންމެންތައް އެ ރޫމަށް ވަނީ އެކުއެކީގައެވެ. އޭރު ޝައިބާ އޮތީ ލޯ މެރިފައެވެ. ހީވާގޮތުން އިންތިޒާރު ދިގުވެގެން ގޮސް ޝައިބާއަށް ނިދުނީއެވެ.\nހައްވައަށް ވީ ގޮތަކީ ޝައިބާ ފެނުނުމުން ބަޑިފަޅައިގެން ދިޔައީއެވެ. މާމަގެ މޫނަށް ބަލާލެވުނު އިއްޒާއަށް ލިބުނީ ޙައިރަންކަމެކެވެ. މުޅިން އާ މާހައުލެއްކަމުން މަންމަ ފެނުމުން އެ ތުއްތު ތުއްތު ކުއްޖާފުޅަށް ހުރީ ހަދާނެ ގޮތެއް ނޭނގިފައެވެ. އެކަމަކުވެސް މަންމަޔާ ގާތްވެލާ މަންމަގެ އަތްތިލަ މަތީ އަތް ބާއްވައިލިއެވެ. އަޔާޒު އުޅުނީ އަޔާޒުގެ މަންމަ މަސަލަސް ކުރެވޭތޯއެވެ.\nއިފާ،ޝައިބާ އޮތް އެނދުގެ ބޯލާކޮޅުން ހުއްޓިހުރެ މަޑުމަޑުން ޝައިބާގެ ކޮލުގައި ކޮއްޓާލަމުން ޝައިބާއަށް ގޮވައިލިއެވެ.\nދެލޯ ހުޅުވުނު ޝައިބާއަށް ކުރިމަތީ ހުރި އަމިއްލަ ދަރިފުޅު ފެނުމުން އުފަލުން ހަދާނެ ނަހަދާނެ ގޮތެއް ނޭނގުނެވެ. ތެދުވަން އުޅުމުން އިފާ އައިސް އިއްޒާ ނަގާ ޝައިބާ ގާތު އެނދުގެ މަގަތުގައި ބައިދާލަ ދިނެވެ. ސަލާމަތުން އޮތް އަތުން ދަރިފުޅު ގެނެސް މޭމަތީ ބާއްވާލާ ބޮނޑިކޮށްލި ޝައިބާއަށް ކެތެއް ނުކުރެވުނެވެ. ލޯބިވާ ފިރިމީހާގެ ވަކިވެދިއިއުމުން ހިތަށް ނުލާހިކު އަސަރުކޮށް، ދަރިފުޅުގެ ބައްޕަ އަބަދަށްޓަކައި އެ ދަރިފުޅާ ވަކިވި ކަމުގެ އިޙުސާސްވުމުން، އެ ދަރިފުޅު ޔަތީމުކުއްޖަކަށް ވީއޭ ހިތަށް އެރުމުން ވަކިން ބާރަށް ރޮއެ ގަނެވުނެވެ. އިއްޒާއަށް އަޔާޒުގެ ލޯބި ކިހާ މުހިންމުވާނެ ކަމާ އިއްޒާ ޝަނޫން ކިހާ މިސްވާނެ ކަން ޝައިބާއަށް ވަރަށް ރަނގަޅަށް އެނގެއެވެ. އެ ޚިޔާލު ހިތަށް އައުމުން ލަގޮނޑި ފަޅައިގެން ނުދިޔައީ ކިރިޔާއެވެ. ދަރިފުޅުގެ މޫނުންނާ އެކި ތަންތަނުގައި ބޮސްދީ ހަދަމުން ދިޔައިރު އެއީ އަވަހަކަށް ހުއްޓާލާނެ ކަމެއް ހެނެއް ވެސް ހިއެއް ނުވެއެވެ.\n”މަންމީ،ބައްޕި ކޮބާ !“\nކުޑަކުޑަ އިއްޒާގެ އަޑުން ތަނަށް ވެރިވީ މަރުފަދަ ހިމޭން ކަމެކެވެ. ކޮންމެ މީހެއްގެ ހިތް ހުއްޓުނު ފަދައެވެ. އެއަށް ދޭނެ ޖަވާބެއް އެކަކަށް ވެސް ނޭނގުނެވެ.\nދުރުގައި ހުރި ސޯފާ ގޮނޑީގައި އަޔާޒުގެ ގައިގާ ލެނިގިލައިގެން އިން ހައްވައަށް ވެސް އިސް އުފުލާ ބަލައިލެވުނެވެ. ހައްވައަށް އިއްޒާ ބުނި އެއްޗެއް މުޅިން ސާފު ނުވަނީކަންނޭނގެއެވެ. ބަލައިލީ އިފާގެ މޫނަށެވެ. ދޭހަކުރަން ސުވާލު ކޮށްލިކަހަލައެވެ. އެހެންނަމަވެސް އަޔާޒަށް އިއްޒަ ބުނި އެއްޗެއް އެނގުނެވެ.\nއިފާ ކުރިއަށް ޖެހިލާ އިއްޒަ ނަގަން އުޅެގަތް ވަގުތު ޝައިބާ މޫނުގައި އަތްއަޅާ ބާރަކަށް ރޮއެގަތެވެ.\n”ޝަނޫން! ޝަނޫން! އަޅެ ކީއްވެ ތިހާ އަވަހަށް އަހަރެމެން ދޫކޮށްލާފަ ތި ދިޔައީ!“\nޝައިބާގެ ރުއިމުން މުޅި ކޮޓަރިތެރެ ގުގުމައިލިއެވެ.\nމަންމަ ދޫކޮށްލާފަ އަޔާޒުގެ ގޮސް ހިފެހެއްޓި ކޮއްކޮގެ އަތުގައެވެ. އެހެންނަމަވެސް ކޮއްކޮއަށް ހިތްވަރުދޭން ބޭނުންކުރާނެ އެންމެ ލަފުޒެއް ވެސް އެ ދުލަކަށް ނައެވެ. އަޔާޒަށް ވެސް ވީ ގޮތަކީ ކޮއްކޮގެ ހިތްފަޅައިގެންދާ މަންޒަރު ފެނުމުން އަޔާޒުގެ ލޮލުން ވެސް ކަރުނަ ހިލިއްޖެއެވެ.\nއިފާ ކުޑަކުޑަ އިއްޒަ ގޮވައިގެން ގޮސް އިށީނީ އޭނަގެ މާމަ ގާތުގައެވެ.\n”ކޮއްކޮ ބޭނުންތަ ބައްޕިއާ ބައްދަލުކުރަން!“\nއިފާ ކުރީ އެކަކުވެސް ހީ ނުކުރާ ސުވާލެކެވެ. އަޔާޒާއި ހައްވައާ ދެމައިން ލޯބޮޑުކޮށްގެން އިފާއަށް ބަލަހައްޓައިގެން ތިއްބެވެ.\n”ކޮއްކޮއަށް އެނގޭތަ ކޮއްކޮގެ ބައްޕި ވީތަނެއް؟“\nއަނެއްކާވެސް ހަމަ އެފަދަ ސުވާލެކެވެ.\n”އިފާ!“ އަޔާޒަކަށް ކެތެއް ނުކުރެވުނެވެ.\nއިފާ އަތް ހިއްލާލީ އަޔާޒު ކައިރީ މަޑުކުރާށޭ ބުނާފަދައަކުންނެވެ.\nފުރަތަމަ ފަހަރު އާނއެކޭ ބުނެ އިއްޒަ ބޯޖަހައިލީއެވެ. ދެވަނަ ފަހަރު ބޯޖަހައިލީ ނޫނެކޭ ބުނެއެވެ.\n”އިފާ ދައްތަ ބުނަންތަ!“\nއިއްޒަ ބަލައިލީ އިފާގެ މޫނަށެވެ. އަދި ދެއަތުން އިފާގެ އަތުގައި ހިފައިލިއިރު އިނީ އެ ކުޑަ ކުޑަ މައުސޫމު ދެލޮލުން އިފާއަށް ބަލަހައްޓައިގެންނެވެ. އެ ދެލޮލުން ހެކިދެމުން ދިޔައީ އެ ކުއްޖާ އެކުއްޖާގެ ބައްޕައަށް ބޭނުންވެފައިވާ މިންވަރެވެ. ބައްޕަ ގާތަށް ދާން ކުރާ އާދޭހެވެ. އެ ބައްޕަ ދުށުމަށް އެދޭ މިންވަރެވެ.\n”ކޮއްކޮގެ ބައްޕަވީ…..!“ އިފާ ބަލައިލީ އަޔާޒަށެވެ. ދެން ވަށްކަޅިން ޝައިބާއަށެވެ.\n”އިއްޒަކޮއްކޮގެ ބައްޕަވީ ސުވަރުގޭގަ!“ އިފާގެ އަޑު އިވުމުން އެތާ ތިބި އެންމެންގެ ނަޒަރު އަމާޒުވީ އިފާއަށެވެ. އެހެންވިޔަސް ފަރުވާލެއް ނުބަހައްޓާ އިފާ ކުރިއަށް ގެންދިޔައެވެ.\n”ބައްޕަ ހުރީ ވަރަށް އުފަލުން!…… ކޮއްކޮއަށް ބައްޕަ ގާތަށް ވަރަށް ފަސޭހައިން ދެވިދާނެ!“\nއިއްޒަގެ ނޭފަތުގެ ކޮޅުގައި ހިފާ ކުޑަކޮށް ހަލުވާލަމުން އިފާ ވާހަކަ ދެއްކިއެވެ.\n”ކޮއްކޮ ކުރަންވީ ކަމަކީ ބައިވަރު ޤުރުއާން ކިޔަވާފަ ނަމާދު ކުރަންވީ! އަދި މަންމިގެ ބަސްއަހަންވީ! އޭރުން ބައްޕި ގާތަށް ދެވޭނެ!“\nއިފާ ދެކަކޫ ޖަހައިގެން އިއްޒަ ގާތު އިނދެ އިނދެ ފައި ވާޅުވެގެން ތެދުވެއްޖެއެވެ. އަދި އިއްޒަގެ އަތުގެ އިނގިލީގައި ހިފައިގެން ހިނގައިގަތީ އެ ކޮޓަރީގެ ބެލްކަންޏާ ދިމާއަށެވެ. ދެކޮޅު ހެދުމެއްނެތި އިއްޒަ ވެސް އިފާއާ އެކު ކުރިއަށް ދިޔައެވެ.\n”ތީ މިހާރުވެސް ވަރަށް ބަސްއަހާ ކުއްޖެއްނު! ދޯ! މަންމި އެ އޮތީ ބަލިވެ…. މަންމަ ރަނގަޅުވީމަ ދެން ބައް ޕިގެ ވާހަކަ ދައްކާތި އިނގެ!“\nއެންމެ ފަހުން އިއްޒައާ މުޚާތަބު ކުރި ވާހަކަކޮޅު އިފާ ދެއްކީ ބެލްކަނީގައި ހުއްޓެމުންނެވެ.\nއަޔާޒުގެ އަޑު ފަހަތުން އިވުމުން އިފާ ބަލައިލިއެވެ. އަޔާޒު ހުރީ ވަރަށް ގާތުގައެވެ. އިފާގެ ނޭވާގެ ހޫނު އެ މޫނަށް އެޅޭހާ ގާތުގައެވެ. އެހެންކަމުން އިފާ ކުޑަކޮށް ފަހަތަށްޖެހިލިއެވެ.\n”ތޭންކްސް! …… އަހަރެން ކިހިނެތް އިފާއަށް ޝުކުރު އަދާކުރާނީ ވެސް! މިވަގުތު އިފާ އަހަރެމެނާ އެކު ނެތްނަމަ……… ނެތް ނަމަ!“\nޖަޒުބާތީވެފަ ހުރިވަރުން އިފާގެ އަތުގައި ހިފުނުކަމެއް ވެސް އަޔާޒަކަށް ނޭނގުނެވެ. އެ އަތް ގެންގޮސް މަޑުމަޑުން އަޔާޒުގެ ނޭފަތުކޮޅުގައި ޖައްސައިލިއެވެ. އިފާއަށް ހީވީ މުޅިދުނިޔެ އެނބުރިގަތް ހެންނެވެ. މި ފެންނަނީ ހުވަފެނެއް ނޫންކަން ކަށަވަރުކުރަން ވެސް އިފާ ބޭނުމެވެ. ފަޅި ސިކުންތެއްގެ ތެރޭ އަޔާޒުގެ ފަރާތުން މި ފެނުނީ ދުވަހަކުވެސް އިފާ އުންމީދުކުރި ކަމެއްނޫނެވެ.\nނޫނެކެވެ. އެއީ ޙާލަތު ނިޔާކުރިގޮތުން އަޔާޒުކުރިކަމެކެވެ. އިތުރު އެއްޗެއް އަޔާޒުގެ ހިތުގައި އޮންނަންވީ ކީއްކުރަންހެއްޔެވެ! އަޔާޒަކީ މީހެއްގެ ފިރިއެކެވެ.\nހަމަބިމަށް އާދެވުމާއެކު އިފާ އަތް ދަމައިގަތެވެ. އަޔާޒު ވެސް އިފާގެ އަތް ދޫކޮށްލީ ކުރެވުނީ ރަނގަޅުކަމެއް ނޫންކަން ވިސްނުނީމައެވެ.\nއިފާ އިއްޒަ ގޮވައިގެން ރޫމަށް ވަންއިރު ޝައިބާ ވެސް އޮތީ ކޮންމެވެސް ވަރަކަށް ހަމައަކަށް އެޅިފައެވެ. ހައްވައްތަ އިނީ ޝައިބާ ގާތުގައެވެ. ދެމައިން އެކަކު އަނެކެއްގެ ކަރުނަ ފޮހެދެމުން ވާހަކަ ދައްކަނީއެވެ. އިރުކޮޅަކު އެދެމައިންގެ ޙަރަކާތްތަކަށް ބަލަން ހުރުމަށްފަހު އަނެއްކާ ވެސް ޝައިބާ ގާތު އިއްޒަ ނަގާބައިންދައިގެން އިފާ ސުވާލުކުރީ އެންމެ ކުރަހާ ހިތްވާ އެއްޗަކާ ބެހޭ ގޮތުންނެވެ.\n”އިފާ! އަހަރެން ގާތު މިތާ ކޮއްކޮ ބާއްވާ! އޭނަ ގެއަށް ގެންދާނެ ކަމެއް ނެތް!“\nޝައިބާ ބޭނުންވާގޮތް ހަދައިދިނުން ވަރަށް މުހިންމުކަމުގައި އިފާ ދުށްޓެވެ. އެކަން ވެގެންދާނީ ޝައިބާގެ ހިތާމަތަކަށް ލުއި ލިބިގެންދާނެ ފަރުވާއަކަށެވެ.\nކޮއްކޮގެ ބައެއް ސާމާނު ގެންނަންވީ ދޯ މިތަނަށް!“ އިފާ އެނބުރުނީ ހައްވައްތައާ ދިމާއަށެވެ.\n”މަންމައަށް ވެސް ހީވަނީ ތި ގޮތް ރަނގަޅުހެން!……. އިފާ، އަޔާޒު ގޮވައިގެން ގޮސް ކޮއްކޮގެ ބޭނުންވާނެ އެއްޗެހި ގެނެސްދޭންވީނު! ދައްތަ މަޑުކުރާނަން!“\nހައްވަ ވާހަކަ ދެއްކީ އިފާއާއެވެ. ޝައިބާގެ މޫނަށް ބަލަމުންނެވެ.\nއެ ޚިޔާލު އިފާއަށް ވެސް ކަމުދިޔައެވެ. އެހެންނަމަވެސް އަޔާޒުއާ ނުލާ ވެސް އިފާއަށް ދެވިދާނެއެވެ. އެކަމަކު ހައްވައްތަގެ ފޮށި އެއިން މީހަކުނެތި ހުޅުވާކަށް އިފާ ވެސް ބޭނުމެއްނޫނެވެ.\n”ކާރަށް ގުޅަންވީ ދޯ! އެކަމު ބައްޕަ ނެތީމަ ޑްރައިވަރު ޗުއްޓީމީ!… ކިހިނެއް ހަދާނީ!“\nއިފާ ސުވާލުކުރީ އއަޔާޒު ބޭނުން ގޮތެއް ނިންމުމަށް އަޔާޒާއެވެ.\n”ހެނދުނު އަހަރެން އައި ސައިކަލް ވެސް އެބަހުރި! އިފާ ބޭނުމިއްޔާ……“\nއަޔާޒު ޖުމުލަ ފުރިހަމަ ނުކޮށް ނިންމައިލިއެވެ. އިފާއަށް ނުބަލާ ދުރަށް ނަޒަރު ހުއްޓާލައިގެން ހުރެއެވެ.\n”ހަހަހާ! އަހަންނަކީ މިނިވަނެއް! އެކަން އަޔާށް އެނގޭނު!…ހަނދާން ނެތުނީތަ!“\nއިފާ ވެސް ބޭނުންވީ ލާނެއް ވެލާށެވެ.\nއަޔާޒު އިފާ ބުނި އެއްޗަކާގުޅުވައިގެން ވަކި އެއްޗެއް ނުބުނެއެވެ.\nސައިކަލު ކައިރިކުރުމުން އިފާ އަރައި އިށީނީ އެ ދެމެދުގައި ދުރުމިނެއް ބަހައްޓަމުންނެވެ. އިފާއަކީ މިނިވަނަކަށް ވިޔަސް އަޔާޒަކީ މީހެއްގެ ޙައްޤެކެވެ. އެކަން އިފާ ހަނދާނުގައި ބަހައްޓަން އަބަދުވެސް މަސައްކަތް ކުރެއެވެ.\nޝައިބާ ގެއަށް ބަދަލުކުރީ ޝައިބާގެ މަންމަމެން އައިތާ ހަފުތާއެއް ފަހުންނެވެ. އޭރު އަޔާޒު ހުރީ ޗުއްޓީ ހަމަވާތީ އަމިއްލައިން އެދިގެން އަޔާޒުގެ ޑިއުޓީ ރިސޯޓުގެ މާލޭ އޮފީހަށް ބަދަލުކޮށްގެންނެވެ. އެހެން ހެދުމުން ވަޒީފާއަށް ދަމުން މަންމަމެން ރަށަށް ދިއަޔަސް ޝައިބާ ގާތު ވާނުވާ ބަލަން އަޔާޒަށް ހުރެވޭނެއެވެ. އެ ގޮތަށް ނިންމީ ފަރުއީންއާ ވެސް ވާހަކަ ދައްކާފައެވެ.\nހައްވަ ރަށަށް ދާން އުޅުމުން އިފާ އެދުނީ ޝައިބާ ގާތު އެގޭގައި އިއްޒަ ބަހައްޓަފަ ދިއުމަށެވެ. އެއީ ޝައިބާ އިފާ ގާތު ނޭދުނަސް ޝައިބާ މިހާރު އެންމެ ބޭނުންވާނެ ކަންކަން އިފާއަށް އެނގެއެވެ.\n”އަހަރެން ބޭނުން ވާހަކައެއް ދައްކާލަން!“\nއިފާ އަޔާޒު ގާތު އެހެންބުނީ އަޔާޒު ކައިނިމިގެން ސިންކް ކައިރިއަށް އަތްދޮންނަން ކައިރިވުމުންނެވެ.\n”އަހަރެން ވެސް އެބަ ޖެހޭ ވާހަކައެއް ދައްކަން! އެކަމަކު އަދި ފަހުން!“\nއަޔާޒުގެ އަޑުގައި ވަނީ ސީރިއަސް ކަމެވެ.\n”އަޔާ މަންމަ ގާތު ބުނަންވީނު އިއްޒާ މިކޮޅުގަ ބަހައްޓާށޭ! އަހަރެން އިއްޒަގެ ހުރިހާ ކަމަކާ ހަވާލުވާނަން! ބަލާނަން! ޝައި ވެސް މިހާރު ބޭނުންވާނީ ކޮއްކޮ، ޝައި ގާތު ހުންނާކަންނު! އަޔާ މަންމަ އެއްގޮތަކަށް ވެސް އެއްބަސް ނުވެގެން މިއުޅެނީ! ކޮއްކޮ ގޮވައިގެން މަންމަ ގޮއްސިއްޔާ ޝައި ކިހާ ފޫހިވާނެ! އެހެންނޫނަސް މިހާރު ޝައިގެ ހުރިހާވެސް އެއްޗަކީ އިއްޒަނު!“\nއިފާ ވާހަކަ ދެއްކީ ސިންކުގައި ހުރި ދެތިން ބިއްލޫރިތަށި ދޮންނަމުންނެވެ. އަޔާޒު ހުރީ އިފާގެ މޫނަށް ބަލަހައްޓައިގެންނެވެ. އެކަން އިފާއަށް އެނގެއެވެ.\nMi bai ves reethi ekam thankolheh kuru


Jalu kuhlihaalathah genaeeesarahahdhah bayaku vanumun: CP\nޖަލު ކުއްލި ހާލަތަށް ގެނައީ އެ ސަރަހައްދަށް ބަޔަކު ވަނުމުން: ސީޕީ\nކޮމިޝަނަރު އޮފް ޕްރިޒަންސް އަހުމަދު މުހައްމަދުފުޅު --\nމާފުށި ޖަލު ސަރަހައްދަށް މިރޭ ބޭރުން ބަޔަކު ގަވައިދާ ހިލާފަށް ވަން ކަމުގެ މައުލޫމާތު ލިބިގެން ޖަލު ކުއްލި ހާލަތަށް ގެނެސްފައިވާ ކަމަށް ކޮމިޝަނަރު އޮފް ޕްރިޒަންސް އަހުމަދު މުހައްމަދުފުޅު ވިދާޅުވެއްޖެ އެވެ.\nމާފުށީން ޖަލުން ގައިދީންތަކެއް ފިލާފައިވާ ކަމަށް އަޑުފެތުރިފައިވަނިކޮށް މާފުށީ ޖަލުގައި ހިނގާދިޔަ ހާދިސާއަކާއި ގުޅިގެން ސާޗް އޮޕަރޭޝަނެއް ކުރިއަށް ގެންދާކަން ފުރަތަމަ ހާމަކުރީ ފުލުހުންނެވެ. ފުލުހުން ބުނީ މާފުށީ ޖަލުގައި ހިނގައިގެން އުޅޭ ހާދިސާއަކާއި ގުޅިގެން ކަރެކްޝަނާއި ގުޅިގެން ސާޗް އޮޕަރޭޝަނެއް ހިންގަމުންދާ ކަމަށެވެ.\nއޭގެ ފަހުން ކޮމިޝަނަރު އޮފް ޕްރިޒަންސް އަހުމަދު މުހައްމަދުފުޅު ވިދާޅުވީ މާފުށި ޖަލު ސަރަހައްދަށް މިރޭ ބޭރުން ބަޔަކު ގަވައިދާ ހިލާފަށް ވަން ކަމުގެ މައުލޫމާތު ލިބިގެން ޖަލު ވަނީ ކުއްލި ހާލަތަށް ގެނެވިފައި ކަމަށެވެ. އަދި ޖަލުން އެއްވެސް ގައިދީއެއް ފިލާފައި ނުވާކަން ކަށަވަރު ކޮށްދޭ ކަމަށްވެސް ވިދާޅުވިއެވެ.\nމާފުށި ޖަލު ސަރަހައްދަށް މިރޭ ބޭރުން ބަޔަކު ގަވައިދާ ހިލާފަށް ވަން ކަމުގެ މައުލޫމާތު ލިބިގެން ޖަލު ވަނީ ކުއްލި ހާލަތަށް ގެނެވިފައި. އަދި ޖަލުން އެއްވެސް ގައިދީއެއް ފިލާފައި ނުވާކަން ކަށަވަރު ކޮށްދެން\nއަހުމަދު މުހައްމަދުފުޅު | ކޮމިޝަނަރު އޮފް ޕްރިޒަންސް\nސާޗް އޮޕަރޭޝަން ހިންގަމުން ދަނީ ޖަލުގައި އިތުރު ބަޔަކު ތިބިތޯ ޔަގީން ކުރުމަށެވެ. ނަމަވެސް އެކަމާއި ގުޅޭ މައުލޫމާތެއް ކަރެކްޝަނުން އަދި ހާމައެއް ނުކުރެއެވެ. އެ ސާވިސްއިން ބުނީ އެކަން ކަށަވަރު ކުރުމަށްފަހު މައުލޫމާތު ދޭނެ ކަމަށެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް މާފުށީ ޖަލު + މިނިސްޓްރީ އޮފް ހޯމް އެފެއާޒް\nޖަލު އާންމު ހާލަތަށް ގެނެސްފި\nމާފުށީގައި ފުލުހުން ސަލާމަތީ ފިޔަވަޅުތައް ވަރުގަދަކޮށްފި


Anurag aa vahtharu budheh vikkan fashahifi\nޕްރެނާ އާއި އަނޫރާގާ ވައްތަރު ބުދު އަދި އަނޫރާގް---\nއަނުރާގްއާ ވައްތަރު ބުދެއް ވިއްކަން ފަށައިފި\nސްޓާ ޕްލަސް އިން ދައްކަމުން އަންނަ މަޝްހޫރު ޝޯ، "ކަސޯޓީ ޒިންދަގީ ކޭ" ގައި ކޮމޮލިކާގެ ރޯލުން ފެންނަ ހީނާ ހާން އާއި ޕްރެނާގެ ރޯލުން ފެންނަ، އެރިކާ ފެނާންޑަސް ސިފަކޮށްދޭ ބުދަށްފަހު ލީޑު ބަތަލުގެ ރޯލުން ފެނިގެންދާ ޕާތު (އަނުރާގް) އާ ވައްތަރު ބުދެއް އުފައްދައިފިއެވެ.\nއެ ބުދު މިހާރު އިންޑިއާގެ ބާޒާރުގައި ވިއްކަމުން އަންނަ އިރު އިންޑިއާގެ ނޫސްތަކުން ބުނާ ގޮތުގައި އެބުދަކީ އަރޫރާގުގެ ސަޕޯޓަރުންނަށް ހާއްސަކޮށް ހަދާފައިވާ ބުދުތަކެއް ކަމަށެވެ.\nމަޝްހޫރު ފަރާތްތަކުގެ ސިފަ ދައްކުވައިދޭ ގޮތަށް ބުދު ހެދުމަކީ އިންޑިއާގައި އާކަމެއް ނޫނެވެ. އެގޮތުން ޓީވީ ތަރިންގެ އިތުރުން ބޮލީވުޑް ފަންނާނުންގެ ވެސް ބުދުތައް ހަދައި އިންޑިއާގެ ބާޒާރުގައި އަންނަނީ ވިއްކަމުންނެވެ.\nދެހާސް އެއްވަނަ އަހަރު އެންމެ ފުރަތަމަ ކަސޯޓީ ދައްކަން ފެށިއިރު ކަސޯޓިގެ ފުރަތަމަ ބަޔާ އެއް ފަދައިން ކަސޯޓީގެ ދެވަނަ ބަޔަށް ވެސް އަންނަނީ ބޮޑު ތަރުހީބެއް ލިބެމުންނެވެ. އެގޮތުން އެ ޝޯއަކީ މިހާރު ސްޓާ ޕްލަސް އިން ދައްކަމުން އަންނަ އެންމެ ކާމިޔާބު އެއް ޝޯއެވެ.\nކަސޯޓީ ޒިންދަގީ ކޭ ޕާރްތު ސަމްތާން


Lanka gai mihaaru community spread eh nei, ekamaku border hulhuvun faskoffi | Mihaaru\nބަންޑާރަނައިކަ އިންޓަނޭޝަނަލް އެއާޕޯޓް ޓޫރިސްޓުންނަށް ހުޅުވާލީ އޮގަސްޓް 15 ގެ ފަހުން.\nލަންކާގައި ކޮމިއުނިޓީ ސްޕްރެޑެއް ނެތް، އެކަމަކު ބޯޑަރު ހުޅުވުން ފަސްކޮށްފި\n29 ޖޫން 2020 - 15:054comments\nކޮލަމްބޯ (ޖޫން 29) - ސްރީ ލަންކާގައި ކޮރޯނާވައިރަހުގެ ކޮމިއުނިޓީ ސްޕްރެޑެއް އެޕްރީލް 30 އިން ފެށިގެން ނެތް ކަމަށް އެ ގައުމުގެ ސިއްހީ އޮފިޝަލުން ބުނެފި އެވެ.\nއޮފިޝަލުން ބުނީ ލަންކާ އިން ޕޮޒިޓިވް ކޭސްގެ ގޮތުގައި މިހާރު ފެންނަނީ ޚާއްސަ ފްލައިޓްތަކުގައި މެދުއިރުމަތީގެ ގައުމުތަކުން ގެނެސް، ކަރަންޓީނުގައި ތިބި މީހުން ކަމަށެވެ. ލަންކާގެ ނޭވީ ކޭމްޕެއްގައި ފެތުރެން ފެށި ކްލަސްޓާތައް ވެސް މިހާރު ކޮންޓްރޯލްކޮށްފައިވާ ކަމަށް އޮފިޝަލުން ބުނެފައިވެ އެވެ. ނަމަވެސް ނޭވީ ކޭމްޕް އަދިވެސް ވަނީ ލޮކްޑައުންކޮށްފަ އެވެ.\n"ލަންކާގައި މިހާރު ކޮމިއުނިޓީ ސްޕްރެޑެއް ނެތް. ވެކިސަރަ ނޭވީ ކޭމްޕުގެ ކޭސްތައް ވެސް މިހާރު ވަނީ ކޮންޓްރޯލްކޮށްފައި،" ސިއްހީ އޮފިޝަލުން އޭއެފްޕީ އަށް ބުންޏެވެ.\nކޮރޯނާވައިރަސް ފެތުރޭތީ ރައްކާތެރިކަމުގެ ފިޔަވަޅެއްގެ ގޮތުން ލަންކާގައި އިއުލާންކުރި ކާފިއު އިއްޔެ އިން ފެށިގެން ވަނީ އުވާލައިފަ އެވެ. މާޗު 20 ގައި އިއުލާންކުރި ލޮކްޑައުން އުފާލާފައި ވަނީ އެކި ފިޔަވަހިތަކަށް ބަހާލައިގެންނެވެ.\nލަންކާގެ ކާފިއު އުވާލި ނަމަވެސް ބޯޑަރު މާއަވަހަށް ހުޅުވާލަން އަދި ނިންމައިފައެއް ނުވެ އެވެ. ކަތުނަޔަކަ އިންޓަނޭޝަނަލް އެއާޕޯޓް އޮގަސްޓް 1 ގައި ޓޫރިސްޓުންނަށް ހުޅުވާލަން ކުރިން ނިންމި ނަމަވެސް މިހާރު ވަނީ އޮގަސްޓް 15 ނުވަތަ އޮގަސްޓް މަހު ފަހުކޮޅަށް ފަސްކޮށްފައި ކަމަށް ޓޫރިޒަމް އެންޑް އޭވިއޭޝަން މިނިސްޓަރު ޕްރަސާނާ ރަނަތުންގާ ވިދާޅުވި އެވެ. އޭނާ ވިދާޅުވީ ސްރީ ލަންކާ އިން ބޭރުގައި ދިރިއުޅޭ އެތައް ހާސް ބަޔަކު ގައުމަށް އެނބުރި އަންނަން ބޭނުވާ ކަމަށާއި އެ މީހުން ދަތުރުކުރާ ފްލައިޓްތަކަށް އެއާޕޯޓުން ޖާގަ ދޭން ޖެހޭ ކަމަށެވެ.\nއާބާދީގައި 21 މިލިއަން މީހުން ހިމެނޭ ލަންކާ އިން މިހާތަނަށް ޕޮޒިޓިވްވެފައި ވަނީ 2،037 މީހުންނެވެ. އެގާރަ މީހުން މަރުވެފައިވެ އެވެ. އިއްޔެ ޕޮޒިޓިވްވެފައި ވަނީ ހަތަރު މީހުންނެވެ.\nއިތުރު ލިޔުންތައް ސްރީ ލަންކާ ލޮކްޑައުން\n11 hours ago 61


SunOnline: Bodu chutty gai dhaanvee Visa nagan nujehey gaumuthakah!\nއަހުމަދު ޖައިޝަން 18 Nov 2019, 09:13\nސްކޫލުތައް ބަންދުވެ އަހަރީ ބޮޑު ޗުއްޓީގެ ވަގުތު ޖެހުނީއެވެ. މާލެއާއި ރަށްރަށުގައި ތިބި ފަރާތްތަކުން އެކި ތަންތަނަށް އުދުއްސައިގަންނަންވި ދުވަސްވަރެވެ. އާންމުކޮށް ގޮސް ނޫޅޭ ތަނަކަށް ޗުއްޓީއަށް ދާ މީހުންވެސް މަދެއް ނޫނެވެ. އެގޮތުން ރާއްޖެއިން ބޭރަށް ޗުއްޓީއަށް ދަތުރުކުރާ މީހުންގެ އަދަދު އަންނަނީ ކޮންމެ އަހަރަކު އިތުރުވަމުންނެވެ. ޗުއްޓީ ދާ ފަރާތްތަކަށް ވިސާ ނުލާ ގައުމަކަށް ދެވުމަކީ ވަރަށް އުފާވެރި ހަބަރަކަށް ވާނެއެވެ. ވިސާ ނުލާ ދެވޭ ގައުމުތަކުގެ އަދަދުތައް އިތުރުވަމުން ދިޔުމަކީ އާންމުންނަށް ލިބިގެންދާނެ ވަރަށް ބޮޑު ހިތްހަމަޖެހުމަކަށް ވާނެއެވެ.\nފޮރިން މިނިސްޓަރު އަބްދުﷲ ޝާހިދު މޮރޮކޯއަށް ކުރެއްވި ރަސްމީ ދަތުރުފުޅުގައި ދެގައުމުގެ ދެމެދުގައި މަޝްވަރާކޮށް ހާއްސަ އެއްބަސްވުމަކަށް ވަނީ އައިސްފައެވެ. އެއީ ވިސާ އާ ނުލާ ރާއްޖެއިން މޮރޮކޯއަށް ދެވޭގޮތް ހެދުމެވެ. އެއާއެކު ވިސާއާ ނުލާ ދަތުރުކޮށްލުމަށް ދާދި ފަހުން ހަމަޖެއްސި ގައުމުތަކުގެ އަދަދު ވަނީ ހަތަރަކަށް އަރާފައެވެ. އެއީ މޮރޮކޯގެ އިތުރުން ތައިލެންޑާއި ޔުނައިޓެޑް އަރަބް އެމިރޭޓްސް (ޔޫއޭއީ) އަދި ރަޝިއާއެވެ.\nއަލަށް ހަމަޖެހުނު ހިދުމަތާއެކު މާބޮޑެތި ދަތިތަކާ ނުލާ "ވިސާ ފްރީ"ކޮށް ދަތުރުކޮށްލުމަށް ހަތަރު ގައުމަކުން ދޮރުތައް ހުޅުވިއްޖެއެވެ. ޗުއްޓީ ހޭދަކޮށްލުމަށް އާ ޑެސްޓިނޭޝަންތަކެއް ހަމަޖެހިއްޖެއެވެ. އެހެންކަމުން މިފަހަރު ޗުއްޓީ ހޭދަކޮށްލާނީ ކޮންތަނެއްގައި ހެއްޔެވެ؟\nބެންކޮކްގެ ގްރޭންޑް ޕެލަސް --- ފޮޓޯ : ބެންކޮކް ޑޮޓް ކޮމް\nރާއްޖެއިން ތައިލެންޑުގެ ވެރި ރަށް ބެންކޮކް އަށް\nތައިލެންޑުގެ ވެރި ރަށް ބެންކޮކް އަކީ ދިވެހިންނަށް މިހާރު ވަރަށް މަގުބޫލު މަންޒިލެކެވެ. ގިނަ ބަޔަކު ޗުއްޓީއަށް އަދި ވިޔަފާރިއަށްވެސް ގިނައިން ގޮސް އުޅޭ އެއްތަނަކީ ބެންކޮކެވެ. މި ލިސްޓުގައި ހިމެނޭ އެންމެ އަގުހެޔޮ މަންޒިލަކީވެސް ތައިލެންޑެވެ. ބެންކޮކަށް ގޮސް ކުރެވިދާނެ ބައިވަރު ކަންތައް އެބަހުއްޓެވެ.\n· ގްރޭންޑް ޕެލަސް އަށް ޒިޔާރާތްކޮށްލުން\n· "ސްކައި ޓްރެއިންސް"ގައި ދަތުރުކޮށްލުން\n· ޗަތުޗަކް މާރުކޭޓުން ބާޒާރުކޮށްލުން\n· ސިއާމް ޕެރަގަން އިން ހުއްޓާ ނުލާ ވިޔަފާރިކުރުން\n· ބެންކޮކްގެ ނޭޝަނަލް މިއުޒިއަމްއަށް ޒިޔާރާތްކޮށްލުން\nބެންކޮކް ތަފާތު ގޮތްގޮތަށް ދެވިދާނެއެވެ. އެގޮތުން.\nއެންމެ ހެޔޮ ދަތުރުގެ އަގު އުޅޭނީ މީހަކަށް ދެކޮޅަށް ގާތްގަނޑަކަށް 380 ޑޮލަރަށެވެ.\nމޮރޮކޯގެ ބިން ޔޫސުފް މަދްރަސާ --- ފޮޓޯ : ޓައިމް ޓްރެވެލް\nމާލެއިން މޮރޮކޯގެ ސިޓީ މަރަކޭޝް އަށް\nމޮރޮކޯއަކީ ދިވެހިންނަށް ވިސާއަކާ ނުލާ ދަތުރުކުރެވޭނެ ގޮތަށް ހަމަޖެއްސި އެންމެ ފަހުގެ ގައުމެވެ. ވިސާއާ ނުލާ ދަތުރުކުރެވޭ ގޮތް ހަމަޖެހުމުން މޮރޮކޯއަށް ދަތުރުކުރާ ފަރާތްތައް އިތުރުވެގެން ދިޔުމަކީ އެކަށީގެންވާ ކަމެކެވެ. މޮރޮކޯގައި ކުރާނީ ކޮން ކަމެއް؟\n· ބިން ޔޫސުފް މަދްރަސާ ބަލާލަން ދިޔުން\n· މޮރޮކޯގެ ލޯކަލް ކެއުންތައް ކައްކާ ކްލާހެއް ނެގުން\n· ހޮޓް އެއާ ބެލޫންއެއްގައި ދަތުރުކޮށްލުން\n· މަދީނާގެ ރީތިކަން ތަޖުރިބާކޮށްލުން\n· ހައްމާމް އަށް ގޮސްލުން\nމޮރޮކޯއަކީ ހަމަ އިންސްޓަގްރާމުގެ ފީޑަށް ތައްޔާރުކޮށްފައިވާ ތަނެއް ކަހަލައެވެ. އެހާމެވެސް ރީއްޗެވެ.\nމޮރޮކޯއަށް ކުރަން ޖެހޭ ދަތުުރު ދިގުވާނެއެވެ. އެންމެ ހެޔޮ އަގުގައި މިދުވަސްކޮޅު ދެކޮޅަށް މީހަކަށް ގާތްގަނޑަކަށް 1،200 ޑޮލަރު އަރާނެއެވެ. އެންމެ އަގުހެޔޮކޮށް ކުރާ ދަތުރަކީ ޓްރާންސިޓުކޮށް ކުރާ ދަތުރަކަށް ވުމުން އެ ދަތުރަށް 20 ގަޑިއިރު ހޭދަވާނެއެވެ.\nދުބާއީގެ ކްރީކް ސަރަހައްދު --- ފޮޓޯ : ބާޔޫ\nރާއްޖެއިން ޔޫއޭއީގެ ސިޓީ ދުބާއީ އަށް\nދުބާއީއަކީ ދިވެހިންނާ އެކުވެރި ތަނެކެވެ. އަދި ހާއްސަކޮށް ވިޔަފާރިވެރިންގެ ދަތުރުތަކަށް ދުބާއީއަކީ ވަރަށް މަގުބޫލުތަނެކެވެ. އެތަނަށް ޗުއްޓީއަށް ދިޔަ ނަމަވެސް ކުރެވޭނެ ގިނަ ކަންތައް ހުންނާނެވެ.\n· ދުނިޔޭގައި މިހާތަނަށް ހަދާފައިވާ އެންމެ އުސް އިމާރާތް ބަލާލުން\n· ކޮސްވާހާ ބޮޑު ޝޮޕިން މޯލުން ވިޔަފާރިކޮށްލުން\n· ދުބާއީ ކްރީކް އަށް ގޮސްލުން\n· ހަނަފަސް ސަހަރާއަށް ގޮސްލުން\n· ތާރީހީ "އަލް ފަހީދީ" އަވަށަށް މަޑުކޮށްލުން\nރާއްޖެއިން ދުބާއީއަށް ޑައިރެކްޓުކޮށް ގެންގޮސްދޭނެ ތަފާތު ފްލައިޓުތައް ހުންނާނެއެވެ. މާލެއިން ދުބާއީއަށް މިދުވަސްކޮޅުގެ އެންމެ އަގުހެޔޮ ފްލައިޓުތަކަށް އުޅެނީ ދެކޮޅަށް ގާތްގަނޑަކަށް 510 ޑޮލަރެވެ.\nމޮސްކޯގައި ހުންނަ ސެއިންޓް ބޭޒިލްސް ކެތީޑްރަލް --- ފޮޓޯ : ނެޓްޖިއޯ\nރާއްޖެއިން މޮސްކޯ އަށް\nރަޝިއާގެ ކޮސްމޯޕޮލިޓަން ކެޕިޓަލް ކަމަށްވާ މޮސްކޯއަކީ ބަލާލަން ރީތި އެތައް ތަނެއް ހުރި ތަނެކެވެ. އަދި މޮސްކޯގައި ކުރެވޭނެ ގިނަ ކަންތައްތަކެއް އެބަހުއްޓެވެ.\n· މޮސްކޯގެ މެޓްރޯގެ ޓުއާއެއްގައި ބައިވެރިވުން\n· މޮސްކޮވާ ކޯރުން ދަތުރުކޮށްލުން\n· ބަންކަރު 42 އަދި ކޯލްޑް ވޯގެ ޓުއާއެއް ނެގުން\n· ސެއިންޓް ބޭޒިލް ކެތީޑްރަލް ބަލާލަން ދިޔުން\n· މޮސްކޯވްސްކީ މެޓްރޯޕޮލިޓަން ބަލާލުން\nމާލެއިން މޮސްކޯއަށް، ރަޝިއަން އެއާލައިންގައި ޑައިރެކްޓް ފްލައިޓުގައި ދަތުރުކުރެވޭނެއެވެ. މިދުވަސްކޮޅުގެ އެންމެ އަގުހެޔޮ ޓިކެޓުތަކުގެ އަގު އުޅެނީ މީހަކަށް ދެކޮޅަށް ގާތްގަނޑަކަށް 755 ޑޮލަރުގައެވެ.


މަންދޫބުން ކުރެއްވި މަސައްކަތް 3\nޕަތަރަސް ވާވެފައިވީ ސަލާން ޖަހާ މީހަކު ހެޔޮކުރެއްވުން\n1 އެއްދުވަހަކު ޕަތަރަސްއާއި ޔޫޙަންނާ މެންދުރުފަހު ތިނެއް ޖެހިއިރު ދުޢާ ކުރުމުގެ ވަގުތުގައި ބައިތުލް މަޤްދިސްއަށް❖ ބައިތުލް މަޤްދިސް: މިއީ ޖެރޫސަލަމުގައިވީ ބަނީއިސްރާއީލުންގެ މުހިންމު ހަރަމްފުޅެވެ. މިހަރަމްފުޅުބައި ކުރެވިފައި ވަނީ ހަތަރު ބަޔަކަށެވެ. އެންމެ ބޭރަށް ވާ ބަޔަކީ އެންމެންނަށް ވަނުމަށް ހުއްދަ އޮންނަ ބަޔެވެ. މިބަޔަށް ބަނީއިސްރާއީލު މީހުން ފިޔަވާ އެހެން މީހުންނަށް ވެސް ވަނުން ހުއްދައެވެ. އެއާއި ޖެހިގެން އެތެރެއަށް އޮންނަ ބަޔަކީ ޚާއްސަކޮށް އަންހެނުން އަޅުކަން ކުރުމަށް އޮންނަބަޔެވެ. ދެން އެއާ ޖެހިގެން އެތެރެއަށް އޮންނަ ބަޔަކީ ފިރިހެނުންގެ ބަޔެވެ. ދެން އޭގެ އެތެރެއަށް އޮންނަ ބަޔަކީ އިމާމުންގެ ބަޔެވެ. މިހަތަރު ބައިގެ މެދުގައި ވަނީ ހަރަމް ފުޅުގެ އެންމެ މާތް ތަނެވެ. އެތަނަށް ވަނުން ހުއްދަ އޮންނަނީ ހަމައެކަނި އުއްތަމަ އިމާމަށެވެ. އެއީ ވެސް އަހަރަކު އެއްފަހަރު ޚާއްސަ އަޅުކަމެއް ކުރުމަށްޓަކައެވެ. ދިޔައެވެ.* ބައިތުލް މަޤްދިސް އަކީ ބަނީއިސްރާއީލު މީހުންގެ އެންމެ މުހިންމު ހަރަމްފުޅެވެ. ބައެއް ލަފުޒުތަކުގެ މާނަ ބަލާ.2ބައިތުލް މަޤްދިސްގެ އެއް ދޮރާށި ކަމުގައިވީ ރީތި ދޮރާއްޓޭ ކިޔުނު ދޮރާށި ކާރީގައި ވިހޭއްސުރެން ދެ ފައި ވާވެފައިވީ މީހަކު ވިއެވެ. ކޮންމެސް މީހަކު މިމީހާ ކޮންމެ ދުވަހަކު ވެސް އެތަނަށް ގެނެއެވެ. މިމީހާ އެ ދޮރާށީގެ ކައިރީގައި އިންނަނީ ބައިތުލް މަޤްދިސަށް އަޅުކަން ކުރަން އަންނަ މީހުންނަށް ސަލާން ޖެހުމަށެވެ.3ޕަތަރަސްއާއި ޔޫޙަންނާ އެ ދޮރާށިން ވަންނަ ތަން ފެނުމުން މިމީހާ އެމީހުންގެ ކިބައިން ވެސް ލާރިއަށް އެދި ސަލާން ޖެހިއެވެ.\n4 ޕަތަރަސްއާއި ޔޫޙަންނާ އެމީހާއި ހަތަރުކަޅި ހަމަކުރިއެވެ. ދެން ޕަތަރަސް އޭނާއަށް ބުންޏެވެ. ”އަހަރެމެންނާއި ދިމާއަށް ބަލާލަބަލަ.“5މިމީހާ ޕަތަރަސް އޭނާއަށް އެއްޗެއް ދޭން އުޅޭ ކަމަށް ހީކޮށް އޭނާ ޕަތަރަސްއާއި ދިމާއަށް ބަލާލިއެވެ.6ޕަތަރަސް އޭނާއަށް ބުންޏެވެ. ”އަހަރެންގެ އަތުގައި ކަލެއަށް ދޭނެ އެއްވެސް ލާރިއެއް ނެތް. އެކަމަކު އަހަރެންނަށް ދެވެން އޮތް އެއްޗެއް ކަލެއަށް އަހަރެން ދީފާނަން. ނާޒަރަތުގެ އީސާ އަލްމަސީޙުގެ ނަންފުޅުގެ ބާރުގައި ތެދުވެ ހިނގާ.“\n7 ދެން ޕަތަރަސް އެމީހާގެ ކަނާއަތުގައި ހިފާ ނެގިއެވެ. އެވަގުތު އޭނާގެ ފައިގައި ބާރުޖެހުނެވެ. 8 ދެން އޭނާ ފުންމައިގެން ދެފައި މައްޗަށް ކޮޅަށް ތެދުވެ ހިނގަން ފެށިއެވެ. އަދި މާތްރަސްކަލާނގެ ކިބަފުޅަށް ހަމްދާއި ސަނާ ކިޔަމުން ޕަތަރަސްއާއި ޔޫޙަންނާ އާއި އެކު ބައިތުލް މަޤްދިސްގެތެރެއަށް ދިޔައެވެ.\n9 މީނާ އެތާނގައި ހިނގަމުން މާތްރަސްކަލާނގެ ކިބަފުޅަށް ހަމްދާއި ސަނާކިޔަމުންދާ ތަން އެންމެން ވެސް ދުއްޓެވެ. 10 އެމީހުން މި ކަމާއި ހައިރާންވެ އަޖައިބު ވިއެވެ. އެއީ މިމީހާ އަކީ ކޮންމެ ދުވަހަކު ބައިތުލް މަޤްދިސްގެ ރީތި ދޮރާއްޓޭ ކިޔުނު ދޮރާށި ކާރީ ސަލާން ޖަހަން އޮންނަ ވާވެފައިވާ މީހާ ކަން އެމީހުންނަށް އެނގޭތީ އެވެ. ނަމަވެސް މިހާރު އޭނާ މާތްރަސްކަލާނގެ ކިބަފުޅަށް ހަމްދު ކުރަމުން އެހެރަ ހިނގަނީއެވެ. 11 މިމީހާ ވީ އުފަލުން ޕަތަރަސްއާއި ޔޫޙަންނާ ދިޔަ ނުދީ އެމީހުން މަޑު ކުރުވައިގެން އެމީހުންނާ ވާހަކަދައްކަން ހުއްޓެވެ. އެތަނުގައި ވީ މީސްތަކުން މި ކަމަށް ހައިރާންވެ އެމީހުން ތިބި ތަނަށް ދުވަމުން ދިޔައެވެ. އެމީހުން ތިބީ ސުލައިމާނުގެފާނުގެ ފެންޑާއޭ ކިޔާތަނުގައެވެ.\nވާނުވާ ބަލަން އައި މީހުންނާއި ޕަތަރަސް ވާހަކަ ދެއްކުން\n12 ޕަތަރަސްއަށް މީހުންތައް އެތަނަށް އެއްވެފައިވާ ތަން ފެނުމުން އެމީހުންނާއި މުޚާޠަބުކޮށް ބުންޏެވެ. ”އެކުވެރިންނޭ، މިތަންދެކެ ކަލޭމެން ތިޔަހާ ބޮޑަށް ތިޔަ އަޖައިބުވެ ހައިރާންވީ ކީއްވެ؟ ކަލޭމެން އަހަރެމެންނާއި ދިމާއަށް ތިބާލާ ގޮތުން ހީވަނީ މިކަންތައްތައް މިވީ އަހަރެމެންގެ މޮޅުކަމުން ނުވަތަ އަހަރެމެންގެ ރަނގަޅުކަމުން ހެން. 13-14 އަހަރެމެންގެ ކާބަފައިން ކަމުގައިވާ އިބްރާހީމްގެފާނާއި، އިސްޙާޤުގެފާނާއި، ޔަޢުޤޫބުގެފާނު އަޅުކަން ކުރާ މަތިވެރިކަލާނގެ ކަމުގައިވާ މާތްރަސްކަލާނގެ އެކަލާނގެ އެންގެވި ފަދައިން ކަންކޮށް ޚިދުމަތް ކުރެއްވި އީސާގެފާނުގެ ނަންފުޅު މަތިވެރި ކުރައްވައިފި. މި އީސާގެފާނަކީ ކަލޭމެން އެކަލޭގެފާނާއި ދެކޮޅުވެ ޕިލާތުސްގެ ކައިރިއަށް ގެންދިޔަ އީސާގެފާނު. ޕިލާތުސްއަށް އެކަލޭގެފާނުގެ ކިބައިން އެއްވެސް ކުށެއް ނުފެނުމުން އެކަލޭގެފާނު ދޫކޮށްލުމަށް ނިންމި. ނަމަވެސް ކަލޭމެން އެދުނީ މި މާތް ރަނގަޅު ސާލިހު ކަލޭގެފާނުގެ ބަދަލުގައި އެތައް ބަޔަކު މަރާފައިވާ ނުބައި ކުށްވެރިއަކު ދޫކޮށްލުމަށް. 15 މިގޮތުން ކަލޭމެން މީސްތަކުންނަށް ދިރިހުރުން ދެއްވާ މީހާ މަރާލި. ނަމަވެސް މާތްރަސްކަލާނގެ އެކަލޭގެފާނު މަރުވުމަށް ފަހު އަލުން ދިރުއްވި. އަހަރެމެން އެތަން ދެކި އެކަމަށް ހެކިވަން.\n16 މިމީހާ ރަނގަޅުވެފައި އެވަނީ އޭނާ އީސާގެފާނުގެ ނަންފުޅަށް އީމާންވުމުގެ ސަބަބުން. މިމީހާ އަކީ ކަލޭމެން އެންމެންނަށް ވެސް އެނގޭނެ ފަދައިން ވިހޭސުރެން ދެ ފައި ވާވެފައި ނުހިނގޭ މީހެއް. އޭނާގެ ފައިގައި ވަރުޖެހި އޭނާ ރަނގަޅު އެވީ ކަލޭމެން އެންމެންގެ ކުރިމަތީގަ.\n17 އަޚުންނާއި އުޚުތުންނޭ. ކަލޭމެންނާއި ކަލޭމެންގެ ވެރިން އީސާގެފާނާއި ދޭތެރޭ އެ ފަދައިން ކަން ކުރީ އެއީ ކަލޭމެންނަށް އެ ކުރެވެނީ ކޮން ފަދަ ކަމެއްކަން ނޭނގޭތީ. 18 މާތްރަސްކަލާނގެ ޚާއްސަ ކުރައްވާ ފޮނުއްވާ އަލްމަސީޙު❖ އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ. އަށް އަނިޔާ އާއި ވޭން ލިބިވަޑައިގެން އަވަހާރަ ވާނެ ކަން އެކަލާނގެ ވަނީ ހުރިހާ ރަސޫލުންނާއި ނަބީބޭކަލުން މެދުވެރިކޮށް މާކުރިންސުރެ ވެސް އަންގަވާފަ. މިހާރު މި ކަންތައްތައް ވެ އެ ދިޔައީ އެކަލާނގެ އަންގަވައިފައިވީ ގޮތުގެ މަތިން. 19 ވީމާ ކަލޭމެންގެ ހިތާއި އަމަލާއި ބަދަލުކޮށް ދިރިއުޅުމުގައި މާތްރަސްކަލާނގެ އެދިވޮޑިގެންވާ ފަދައިން ކަން ކުރަން ފަށާ. އޭރުން އެކަލާނގެ ކަލޭމެންގެ ފާފަތަކަށް މަޢާފު ކުރައްވާ އެ ފާފަތައް ފުއްސަވާނެ. އަދި އޭރުން އެކަލާނގެ ހަޒުރަތުން ކަލޭމެންގެ ހިތްތަކަށް ތަނަވަސްކަން ދެއްވާނެ. 20 އަދި އެކަލާނގެ ޚާއްސަ ކުރައްވާ ފޮނުއްވި އަލްމަސީޙު ކަމުގައިވާ އީސާގެފާނު ކަލޭމެންގެ ކައިރިއަށް އެކަލާނގެ ފޮނުއްވާނެ. 21 ނަމަވެސް މާތްރަސްކަލާނގެ މާކުރިން ސުރެ ވެސް ރަސޫލުންނާއި ނަބީން މެދުވެރިކުރައްވާ އެންގެވި ފަދައިން އެކަލާނގެ ދުނިޔޭގެ ހުރިހާ ކަމެއް ފުރިހަމަ ކުރައްވާ އާކުރައްވަންދެން އީސާގެފާނު އެނބުރި ދުނިޔެއަށް ވަޑައިނުގަތް ސުވަރުގޭގައި މަޑުކުރައްވާނެ. 22 މޫސާގެފާނު ބަނީއިސްރާއީލު މީހުންނަށް ވިދާޅުވި.\n’މަތިވެރި ސާހިބުވަންތަ ރަސްކަލާނގެ އަހަރެން ފަދައިން އެހެން ރަސޫލަކު ހަމަ އަހަރެމެންގެ ތެރެއިން ހޮއްވަވާ، ކަލޭމެންގެ ކައިރިއަށް ފޮނުއްވާނެއޭ. އެކަލޭގެފާނުގެ ބަސްފުޅުތައް ކަލޭމެން ފަރުވާތެރިކަމާއި އެކު ކަނުލާ އަޑުއަހާށޭ. 23 އެއީ އެކަލޭގެފާނުގެ ބަސްތަކަށް އީމާންވެ ކިޔަމަންތެރި ނުވެއްޖެ ކޮންމެ މީހަކީ މާތްރަސްކަލާނގެ ކިބައަށް އީމާންވާ މީސްތަކުންގެ ތެރެއިން ހިމެނޭ މީހަކު ކަމުގައެއް ނުވާނޭ.‘\n24 ޞަމޫއީލްގެފާނުން❖ ޞަމޫއީލްގެފާނު: ޞަމޫއީލްގެފާނު މިކަލޭގެފާނަކީ ބަނީއިސްރާއީލުގެ އިމާމެކެވެ. އަދި އެކަލޭގެފާނަކީ މޫސާގެފާނަށް ފަހު އެންމެފުރަތަމަ ފޮނުއްވުނު ރަސޫލުބޭކަލެވެ. އެއީ މޫސާގެފާނަށް ފަހު ހަތަރު ސަތޭކަ އަހަރުފަހުންނެވެ. އަދި އެކަލޭގެފާނަކީ ބަނީއިސްރާއީލުގައި ހިނގި ފަނޑިޔާރުންގެ ވެރިކަމުގައި ވެރިކަންކުރި އެންމެފަހު ފަނޑިޔާރެވެ. ބަނީއިސްރާއީލުގެ އެންމެ ފުރަތަމަ ރަސްކަލުން ކަމުގައިވީ ޝާއުލް ރަސްގެފާނު ރަސްކަމަށް އިސްކުރެއްވީ ވެސް ޞަމޫއީލްގެފާނެވެ. އެގޮތުން މާތްރަސްކަލާނގެ ބަރަކާތް ލެއްވުމަށް އެދި ދުޢާކޮށް ޝާއުލް ރަސްގެފާނު ގެ ބޯފުޅަށް ތެޔޮއަޅުއަވާ އެރަސްގެފާނު ކަނޑައަޅުއްވާ ޚާއްސަކުރެއްވީ ޞަމޫއީލްގެފާނެވެ. އަދި މީގެ ގާތްގަނޑަކަށް ތިރީސް އަހަރު ފަހުން ޝާއުލް ރަސްގެފާނު މާތްރަސްކަލާނގެ އަމުރުފުޅު ތަކަށް ކިޔަމަން ނުވުމުގެ ސަބަބުން މާތްރަސްކަލާނގެ ޝާއުލް ރަސްގެފާނު ރަސްކަމުން ދުރުކުރެއްވިއެވެ. ދެން އެއަށް ފަހު ދާއޫދުގެފާނު ބަނީއިސްރާއީލުގެ ރަސްކަމަށް އިސްކުރެވުނެވެ. ދާއޫދުގެފާނަށް ބަރަކާތް ލެއްވުމަށް ދުޢާކޮށް ރަސްކަމަށް އިސްކުރެއްވީ ވެސް ޞަމޫއީލްގެފާނެވެ. ފެށިގެން ހުރިހާ ރަސޫލުބޭކަލުންނާއި ނަބީބޭކަލުންނެއް ވެސް މިއަދު ކަލޭމެންނަށް ތިޔަ ފެނި، އަޑު އިވެމުންދާ ކަންތައްތަކާއި ބެހޭ ގޮތުން ވަނީ އަންގަވާފަ. 25 އެކަލާނގެ ރަސޫލުންނާއި ނަބީބޭކަލުންނަށް އެކަލާނގެ އެންގެވީ ހަމަ ތިޔަބައިމީހުންނަށް މި ކަންތައްތައް އަންގައިދިނުމަށް. އަދި މާތްރަސްކަލާނގެ ކަލޭމެންގެ ކާބަފައިކަލުން ކަމުގައިވާ އިބްރާހީމްގެފާނަށް ކުރެއްވި ޢަހުދުނާމާއަކީ ހަމަ ކަލޭމެންނާއެކުގައި ވެސް ކުރެވިފައިވާ ޢަހުދުނާމާއެއް. އަދި މި ޢަހުދުނާމާއާ ބެހޭ ގޮތުން ކަލޭމެންނަށް ވެސް ވަނީ އެންގެވިފަ. މާތްރަސްކަލާނގެ އިބްރާހީމްގެފާނަށް ވަޙީކުރެއްވި. ’ކަލޭގެ ދަރިކޮޅުގެ މީހެއް މެދުވެރިކޮށް ތިމަންކަލާނގެ މުޅި ދުނިޔޭގެ އެންމެންގެ މައްޗަށް ރަޙުމަތް ލައްވާނޭ.‘ 26 މާތްރަސްކަލާނގެ ފޮނުއްވި މި ޚާއްސަ ކުރެއްވި ފަރާތް ފުރަތަމަ އެ ފޮނުއްވީ ކަލޭމެންގެ ކައިރިއަށް، ކަލޭމެންގެ މައްޗަށް ރަޙުމަތް ލެއްވުމަށް. އެއީ އެކަލާނގެ އެދިވޮޑިގެންވަނީ ކަލޭމެން އެންމެން ވެސް ފާފައިގެ މަގުން އެނބުރި ނުބައިކަންތަކުން ދުރުވުން.“\n❖3:1 ބައިތުލް މަޤްދިސް: މިއީ ޖެރޫސަލަމުގައިވީ ބަނީއިސްރާއީލުންގެ މުހިންމު ހަރަމްފުޅެވެ. މިހަރަމްފުޅުބައި ކުރެވިފައި ވަނީ ހަތަރު ބަޔަކަށެވެ. އެންމެ ބޭރަށް ވާ ބަޔަކީ އެންމެންނަށް ވަނުމަށް ހުއްދަ އޮންނަ ބަޔެވެ. މިބަޔަށް ބަނީއިސްރާއީލު މީހުން ފިޔަވާ އެހެން މީހުންނަށް ވެސް ވަނުން ހުއްދައެވެ. އެއާއި ޖެހިގެން އެތެރެއަށް އޮންނަ ބަޔަކީ ޚާއްސަކޮށް އަންހެނުން އަޅުކަން ކުރުމަށް އޮންނަބަޔެވެ. ދެން އެއާ ޖެހިގެން އެތެރެއަށް އޮންނަ ބަޔަކީ ފިރިހެނުންގެ ބަޔެވެ. ދެން އޭގެ އެތެރެއަށް އޮންނަ ބަޔަކީ އިމާމުންގެ ބަޔެވެ. މިހަތަރު ބައިގެ މެދުގައި ވަނީ ހަރަމް ފުޅުގެ އެންމެ މާތް ތަނެވެ. އެތަނަށް ވަނުން ހުއްދަ އޮންނަނީ ހަމައެކަނި އުއްތަމަ އިމާމަށެވެ. އެއީ ވެސް އަހަރަކު އެއްފަހަރު ޚާއްސަ އަޅުކަމެއް ކުރުމަށްޓަކައެވެ.\n*3:1 ބައިތުލް މަޤްދިސް އަކީ ބަނީއިސްރާއީލު މީހުންގެ އެންމެ މުހިންމު ހަރަމްފުޅެވެ. ބައެއް ލަފުޒުތަކުގެ މާނަ ބަލާ.\n❖3:18 އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ.\n❖3:24 ޞަމޫއީލްގެފާނު: ޞަމޫއީލްގެފާނު މިކަލޭގެފާނަކީ ބަނީއިސްރާއީލުގެ އިމާމެކެވެ. އަދި އެކަލޭގެފާނަކީ މޫސާގެފާނަށް ފަހު އެންމެފުރަތަމަ ފޮނުއްވުނު ރަސޫލުބޭކަލެވެ. އެއީ މޫސާގެފާނަށް ފަހު ހަތަރު ސަތޭކަ އަހަރުފަހުންނެވެ. އަދި އެކަލޭގެފާނަކީ ބަނީއިސްރާއީލުގައި ހިނގި ފަނޑިޔާރުންގެ ވެރިކަމުގައި ވެރިކަންކުރި އެންމެފަހު ފަނޑިޔާރެވެ. ބަނީއިސްރާއީލުގެ އެންމެ ފުރަތަމަ ރަސްކަލުން ކަމުގައިވީ ޝާއުލް ރަސްގެފާނު ރަސްކަމަށް އިސްކުރެއްވީ ވެސް ޞަމޫއީލްގެފާނެވެ. އެގޮތުން މާތްރަސްކަލާނގެ ބަރަކާތް ލެއްވުމަށް އެދި ދުޢާކޮށް ޝާއުލް ރަސްގެފާނު ގެ ބޯފުޅަށް ތެޔޮއަޅުއަވާ އެރަސްގެފާނު ކަނޑައަޅުއްވާ ޚާއްސަކުރެއްވީ ޞަމޫއީލްގެފާނެވެ. އަދި މީގެ ގާތްގަނޑަކަށް ތިރީސް އަހަރު ފަހުން ޝާއުލް ރަސްގެފާނު މާތްރަސްކަލާނގެ އަމުރުފުޅު ތަކަށް ކިޔަމަން ނުވުމުގެ ސަބަބުން މާތްރަސްކަލާނގެ ޝާއުލް ރަސްގެފާނު ރަސްކަމުން ދުރުކުރެއްވިއެވެ. ދެން އެއަށް ފަހު ދާއޫދުގެފާނު ބަނީއިސްރާއީލުގެ ރަސްކަމަށް އިސްކުރެވުނެވެ. ދާއޫދުގެފާނަށް ބަރަކާތް ލެއްވުމަށް ދުޢާކޮށް ރަސްކަމަށް އިސްކުރެއްވީ ވެސް ޞަމޫއީލްގެފާނެވެ.


ނިއުޔޯކް ފެޝަން ވީކްގައި ސަނީ ލިއޯން އާއި ޕްރިޔަންކާ އެކުގައި - Voice of Meedhoo\nނިއުޔޯކް ފެޝަން ވީކްގައި ސަނީ ލިއޯން ...\nހިންދީ ފިލްމް “ފެޝަން” ގެ ދެވަނަ ...\nނިއުޔޯކް ފެޝަން ވީކްގައި ސަނީ ލިއޯން އާއި ޕްރިޔަންކާ އެކުގައި\nނިއުޔޯކް ފެޝަން ވީކްގައި ބޮލީވުޑްގެ ތަރި ސަނީ ލިއޯން އާއި ބޮލީވުޑް އަދި ހޮލީވުޑްގެ މަޝްހޫރު ތަރި ޕްރިޔާންކާ ޗޯޕްރާއާއި ދެ މީހުން އެއްކޮށް ފެނިއްޖެއެވެ.\nއެ ފެޝަން އިވެންޓަށް ސަނީ ގޮސްފައި ވަނީ އިންޑިއަން ޑިޒައިނަރ އެއްކަމަށްވާ އަރްޝާނާ ކޮޝާރުގެ ޑިޒައިންކޮށްފައިވާ ހެދުމަކާއެކުގައެވެ. ސަނީ ވެފައި ވަނީ އެ ފަޝަން ޝޯވގެ ރޭމްޕަށް އެރި ފުރަތަމަ އިންޑީއަން އެކްޓްރެސްއަށްވެފައެވެ.\nޕްރިޔަންކާ އާއި ސަނީގެ ބައެއް ފޮޓޯތަކުން ޓްވީޓްކޮށްފައިވާއިރު، ނިއުޔޯކްގައި ވަރަށް މަޖާކޮށްފައިވާކަަމަށް ސަނީގެ ޓްވީޓްއިން ހާމަވެއެވެ.\nސަނީ ވެފައި ވަނީ ޕްރިޔަންކާގެ ވަރަށް ހެޔޮއެދޭ އެކުވެރިއަކަށެވެ. ޕްރިޔަންކާގެ ފުރަތަމަ ހޮލީވުޑްގެ ފިލްމް ބޭވޮޗް ކުޅޭކަމަށް އިއުލާން ކުރުމުން އިންޑިޔާގެ ސެލެބިރިޓިންގެ ތެރެއިން ސަނީ ވެފައި ވަނީ ޕްރިޔަންކާއަށް މަރުހަބާ ކިޔައި އެ ފިލްމްގައި ޕްރިޔްންކާ ފެންނާތީ އުފާވަކަށް ބުނި ފުރަތަމަ ތަރިއަށެވެ.\nޕްރިޔަންކާ މިހާރު ދަނީ ކުއެންޓިކޯގެ ސީޒަން ދޭއް ކުޅެމުންނެވެ.\nހިންދީ ފިލްމް “ފެޝަން” ގެ ދެވަނަ ބައެއް އުފައްދަން ނިންމައިފި\nފެޝަންގެ ދުނިޔޭގައި ހެދުމާއި ގުޅޭ އެންމެ މުހިންމު އެކައްޗަކަށް ފޯނުވެއްޖެ\nބޯ ތަލަވުން ނުވަތަ ބޮލުން އިސްތަށި ފޭބުން ހުއްޓުވައިދޭ ފަރުވާއެއް ސައިންސްވެރިން ހޯދައިފި އެވެ. މިއީ އިސްތަށީގެ ބުޑާއި ...\nފޯނަށް ދެވިހިފާ އެއާ ނުލާ ނޫޅެވޭ ހިސާބަށް މިހާރު ވަނީ ގޮސްފައެވެ. ހެނދުނު ހޭލާއިރުއާއި، ނިދަން އޮށޯންނައިރުވެސް، ކުރެވޭ ...\nއާމާލް ކްލޫނީ ބޭނުންވަނީ ވޯގް މެގަޒިންގެ ކަވަރަށް އަރަން\nއިނގެރޭސި ހިއުމަންރައިޓްސް ލޯޔަރު އަދި މަޝްހޫރު އެކްޓަރ ޖޯޖް ކްލޫނީގެ އަންހެނުން މިހާރު އެންމެ ބޭނުންވާ ކަމަކީ ވޯގް މެގަޒިންގެ ...\n2008 ވަނަ އަހަރު ރިލީޒް ކޮށްފައިވާ ހިންދީ ފިލްމް “ފެޝަން” ގެ ދެވަނަ ބައެއް އުފެއްދުމަށް ފިލްމު ޓުރޭޑު އެނަލިސްޓު ...\nކަޅަކީ ރީތިކަން ކަމުގައި ބުނެ ދޮންވާ ކްރީމަށް ކަންގްނާ ނޫނެކޭ ބުނެފި\nކަޅުވުމަކީ މައްސަލައެއް ނޫން ކަމަށާއި، ކަޅަކީވެސް ރީތިކަން ކަމުގައި ބުނެ، ދޮންވާ ކްރީމެއްގެ އިޝްތިހާރަކަށް ބޮލީވުޑްގެ މަޝްހޫރު ތަރި، ...\nފެޝަންގެ ދުނިޔެއަކީ ތަފާތު ދުނިޔެއެކެވެ. ކޮންމެ ފަދަ ކަމެއްވެސް ފަހުގެ ޓްރެންޑަކަށް ބަދަލުވެ އެތައްބަޔަކަށް ކަމުގޮސްދާނެކަން، ވީދާފައި ހުންނަ ...


"އަހަރެން ޤަބޫލުކުރަން އަހަރެންގެ ކުށް.. މިކަން ސިއްރު ކުރުމަކީ އަހަރެންނަށް ހެދުނު ގޯހެއް. އެކަމު މިފްރާހު... އަންހެނަކަށް ވެހުރެ، އަހަރެންނަށް މި ނޫން ގޮތެއް ހަދަން އަހަރެންގެ ސިކުނޑި އިތުރު ފުރުޞަތެއް ނުދިން.." ހައުލާ ގެންދިޔައީ މިފްރާހުގެ ފައި ދަށަށް ތިރިވެ، ރޮއި ގިސްލަމުންނެވެ.\n"އަހަރެންނަށް މާފު ކުރޭ.." ހައުލާގެ އަޑުގައި އެކުވެފައިވާ ވޭނީ ރާގުން މިފްރާހަށް އަށް ދިޔައީ ވަރަށް އަސަރު ކުރުވަމުންނެވެ.\n"ހައު.. ހައުލާ.." މިފްރާހު ވަރަށް އުނދަގުލުން ހިފައިލީ ހައުލާގެ އަތުގައެެވެ. އަދި މަޑުމަޑުން ހައުލާ ކޮޅަށް ނެގިއެވެ. އެއާއި އެކު މިފްރާހު އޭނާގެ ކަޅި އަމާޒު ކޮށްލީ ހައުލާގެ ސީދާ ދެލޮލަށެވެ. މިފްރާހާއި ހައުލާގެ ލޮލުގެ ކަޅިން ފެންނަނީ އެދެމީހުންނަށް ލިބިފައިވާ ގިލަންވެރިކަމެވެ.\n"މި ވޭތުވެގެން ދިޔަ ކޮންމެ ސިކުންތެއް.. ކޮންމެ މިނެޓެއް އަހަރެން ހޭދަ ކުރީ ހައުލާގެ ހަނދާނުގަ. އަހަރެން ދިރިއުޅުނީ ހައުލާގެ ޚިޔާލީ ދުނިޔޭގަ. ހައުލާއާ އެކު. އަހަރެންނަށް ހައުލާއާ ނުލައި ދިރިއުޅުން ވަރަށް އުދަނގުވި.. އަބަދުވެސް ފެންނަނީ ހައުލާ، ބަލާލި ކޮންމެ ދިމާލަކުން.." މިފްރާހަށް ކޮށްފައިވާ އަސަރު އޭނަގެ އަޑުން އެކަނި ވެސް ހެކިވެއެވެ.\n"ހައުގެ ކުށެއް ނެތް. އަހަރެން ހައުއަށް މާފު ދީފިން، އެއީ އަހަރެންނަށް އެންމެ އުނދަގޫ ހާލަތުގައި ވެސް އަހަރެންގެ ގާތުގައި ވީ މީހަކީ ހަމަ ތީ.." މިފްރާހު އެހެން ބުނެ ނިކަން ބާރަށް ހައުލާގެ ގައިގައި ބައްދައިގަތެވެ. އެޔާއި އެކު މުޅި ގޭތެރެއަށް ހީވީ ލޯބީގެ ވާރޭގެ ތިކިތަކެއް ޖަހަން ފެށިހެންނެވެ. ހައުލާގެ ބަނޑުގައި ވަނީ ކޮއްކޮގެ ދަރިއެއްކަން އެނގި، މިފްރާހުގެ ހިތުގެ އަޑިން ހައުލާ ޤަބޫލު ކުރީ، ހައުލާ ވަރަށް ބޮޑަށް ބޭނުން ވާތީއެވެ.\nހަވީރުގެ މަރިޔާދު ވަގުތެވެ. ހޮސްޕިޓަލުން ޒީނާ ދޫކޮށްލުމާއި އެކު، އޭނާ ޓެކްސީގައި މިސްރާބު ޖެހީ ފުލުހުންގެ މައި މަރުކަޒަށް ދާށެވެ. ޒީނާގެ ގާތުގައި އޭނާގެ މަންމަ ޒުހުދާ ވެސް އިނެވެ. ޒީނާ މިއިން އެއްވެސް ކަމެއް ޒުހުދާއަށް ވެސް ކިޔައި ނުދީ ފުލުހުންގެ މަރުކަަޒަށް ދާން ނިންމުމުން، ޒުހުދާ ވެސް ވަނީ ކޮންމެ ވެސް ވަރަކަށް ހާސްވެފައެވެ. ނަމަވެސް ދަރިފުޅުގެ ފަރާތުން މިކަމަށް ކުރިމަތިލުމަށް ހިތްވަރު ފެންނަމުން ދާތީ ޒުހުދާ އެކަމާ އުފާ ކުރެއެވެ.\nޒީނާގެ ފަަހަތުން ޒުހުދާ ވެސް ހިނގައިގަތީ ފުލުހުންގެ މަރުކަޒަށް ވަންނާށެވެ. ޒީީނާގެ ހިތުގައިވާ މަޖުބޫރީ އިޙްސާސްތައް ފުލުހުންގެ ކުރިމަތީގައި ބަންޑުންކޮށްލަން ޒީނާ ހުރީ ނުހަނު ބޭނުން ވެފައެވެ.\n"ވަދޭ!" މައްސަލައިގެ ބަޔާން ނަގާ ސެކްޝަނަށް ވައްދަން ހުއްދަ ލިބުނީ ޒީނާއަށް އެކަނި ކަމުން ޒުހުދާ ބޭރުގައި މަޑުކޮށްލިއެވެ. ޒުހުދާގެ ހިތަށް އިތުރަށް ލިބުނީ ބޮޑު މާޔޫސް ކަމެކެވެ. ވާން މިއުޅޭ ގޮތް ހަމަ އެއްގޮތަކަށް ވެސް ނޭނގޭތީއެވެ.\nޒީނާ އިސް އުފުލާލަމުން ބަލައިލީ އޭނާގެ ކުރިމަތީގައި ހުރި ފުލުސް މީހާއަށެވެ. އެމީހާގެ މޫނަށް ރަނގަޅަށް ބަލައިލަމުން ޒީނާ ވާހަކަ ދައްކަން ފެށީ އިތުރަށް ލަސްކުރަން ބޭނުން ނުވާތީއެވެ.\n"އަހަރެންނަށް މަޖުބޫރު ވީ.. މަޖުބޫރު ކުރީ މިފްޒާލް.." ޒީނާ އެންމެ ފުރަތަމަ ވެސް ބުނީ އެހެންނެވެ. ފުލުސް މީހާ ޝައުޤުވެރިކަމާއި އެކު ޒީނާގެ ވާހަކަ އަޑު އަހަން އިނެވެ.\n"އަހަރެންނާ އެކު ކިޔެވި މީހެއް މިފްޒާލަކީ.. ދެން ހުންނާނީ ލިއުޝާ. އެއީ ވެސް އަހަރެންނާ އެކު ކިޔެވި މީހެއް. އަދި އެއީ އަހަރެންގެ ބެސްޓު ފުރެންޑު.. މިފްޒާލް ކިޔެވި ދުވަސްތަކުގަ ލިއުޝާ ދެކެ ލޯބިވި.. ލޯބި ވެސް ހުށައެޅި. ނަމަވެސް ލިއުޝާ އެކަމަށް އެއްބަސް ނުވީ.. ދެން ކުރިން އަހަރެންނާ މިފްޒާލާ ވެސް ރައްޓެހިވާނެ. އެއްކޮށް ޕާޓީ ތަކަށް ވެސް ދިޔައިން. ލިއުޝާއަށް ނޭނގި. އެގޮތަށް އުޅުނު އިރު މިފްޒާލް ވަނީ އަހަރެންގެ ފޮޓޯތަކެއް ނަގާފަ. އަހަރެން ހަމައިގަ ނެތް ވަގުތުތަކު. ނަމަވެސް އަހަރެން ފަހުން އެ ގޮތަށް ޕާޓީ ކުރުން ހުއްޓާލީ.. އޭގެ ފަހުން އަހަރެން އޭރުގެ ހަނދާންތައް ބޮލުން އެއްކޮށް ނެރެލިން.." ޒީނާ ވާހަކަދައްކަމުން ދިޔައީ ފުލުސް މީހާއަށް ބަލަމުންނެވެ.\n"ކިޔެވުން ނިމި، ރާއްޖެ އައި ގޮތަށް ލިއުޝާ ކައިވެނި ކުރީ.. އެޔަށްފަހު ކަންތައް ދިޔައީ މުޅިން ގޯހުން ގޯހަށް.. މިފްޒާލް މަސައްކަތް ކުރީ ލިއުޝާ ހޯދަން.. އެކަމު އަހަރެން ވެސް އެރީ މިފްޒާލާ ދެކޮޅަށް. އެންމެ ފަހުން މިފްޒާލަށް ލިއުޝާ ނުލިބޭނެކަން ޔަޤީން ވުމުން އޭނާގެ އަތުގައި ހުރި ފޮޓޯތައް ދައްކައިގެން އަހަރެންނަށް ބިރުދެއްކީ... ލީކު ކޮށްލާނެ ކަމަށް ވެސް ބުނި.. އަހަރެންނަށް ގޮތް ހުސްވީ.. އަހަރެންނަށް އަހަރެންގެ އަބުރާ އިއްޒަތް މުހިންމު ވީ.." ޒީނާގެ ލޮލުގެ ތެރޭގައި މަޑުމަޑުން ފެންތައް ޖަމާވާން ފެށިއެވެ.\n"އަހަރެން މެދުވެރިކޮށްގެން ލިއުޝާގެ ދިރިއުޅުން ހަލާކު ކުރަން މިފްޒާލް މަސައްކަތް ފެށީ.. އެ މަސައްކަތުގެ ތެރޭގަ އަހަރެން އެންމެ ލޯބިވާ އަހަރެންގެ ބެސްޓު ފުރެންޑު އަަހަރެންނަށް ގެއްލުނީ. އެ ލޯބި ނެތިގެން ދިޔައީ..." ޒީނާގެ ލޮލަށް ޖަމާވި ކަރުނަތައް ހޯސްލާފައި ފައިބައިގަތެވެ.\n"ނަމަވެސް... އަހަރެން ބޭނުންކޮށްގެން ވެސް ލިއުޝާގެ ދިރިއުޅުން ހަލާކުކޮށެއް ނުލެވުނެ.. ދެން އޭނަ ނިންމީ ސިހުރު ހަދަން.." ޒީނާއަށް އެހެން ބުނުމާއި އެކު ހުއްޓުން އެރިއެވެ. ފުލުސް މީހާގެ ދެލޯ ވެސް ވީ ބޮޑެވެ.\n"ސިހުރޭ؟" ފުލުސް މީހާ ހައިރާންވެ ހުރެ އަހައިލިއެވެ.\n"އާދެ! ސިހުރު ހެދީ.. ތަސްބީނާ ކިޔާ މީހެއް ކައިރިއަށް ގޮސްގެން.. ލިއުޝާ އާއި ހައިޝަމްގެ ދިރިއުޅުން ހަލާކުކޮށް އެދެެމީހުން ނެތިކޮށްލަން.. އެކަމު އެ ސިހުރު އެ ޖެހުނީ އޭނައަށް. ޚަބަރުންނާ، އެތަން މިތަނުން އެ ކިޔަނީ އޭނަ އޮތީ ކާލާފައޭ. އާނ! އެއީ ރޫހާނީ ކަމެއް.. ސަބަބަކީ ސިހުރު.." ޒީނާގެ ލޮލުން ކަރުނަތައް ފައިބަމުން ދިޔައީ ހުއްޓުމެއް ނެތިއެވެ.\n"ހައު ތި ވާހަކަ މީހެއް ގާތުގަ ނުބުނާތި! އޭރުން ހައު ކުށްވެރި ވެދާނެ.. ކޮންމެ ގޮތެއް ވިޔަސް މިފްޒާލަށް އެ ލިބުނީ އޭނަ ކުރި ކުށުގެ ހައްޤު ސަޒާ.. މީހަކަށް ދެރައެއް ދީފަ އަނެއްމީހާ އަކަށް ނެތް އުފަލެއް." ހައުލާގެ ބުރަކަށީގައި ފިރުމަމުން މިފްރާހު އެދުނީ ހައުލާ އެ ސިހުރު މިފްޒާލަށް ކާން ދިން ކަން ސިއްރެއްގެ ގޮތުގައި ބޭއްވުމަށެވެ.\n"އަހަރެން ދުވަހަކުވެސް ކޮއްކޮއަށް މާފެއް ނުކުރާނަން" މިފްރާހު އެހެން ބުނެލީ ހިތުގައި ކޮއްކޮއަށް ރޯވި އަލިފާންގަނޑުގެ ހޫނު ކަމާއި އެކުގައެވެެ.\n"އަހަރެން އުޅުނީ ލިއުޝާއަށް ގުޅަން ވެގެން.." ހައުލާ އެހެން ބުނެ، ބަލައިލީ މިފްރާހަށެވެ.\n"ނޫން. ބުނާނެ ކަމެއް ނެތް.. އެއީ ރަނގަޅު ގޮތެއް ނޫނެއްނު؟" މިފްރާހު، ހައުލާގެ ވިސްނުން ހުރި ގޮތާއި އެއްބަހެއް ނުވިއެވެ.\n"ނޫން މިފްރާހު. އޭގަ ނެތޭ މައްސަލައެއް.. އޯކޭ ދޯ ދިމާކޮށްލިޔަސް.. އަހަރެން ބޭނުން ލިއުޝާއާ ބައްދަލުކޮށްލަން.." ހައުލާ ކުރުނުކޮށް އެހެން ބުނުމުން، މިފްރާހު ބޯޖަހައިލީ އާނއެކޭ ބުނާފަދަ ގޮތަކަށެވެ.\nރޭގަނޑުގެ ވަގުތެވެ. ލިއުޝާގެ ގެއަށް ހައުލާ ދިޔައީ އެކަނި މާއެކަންޏެވެ. އަޒްކާގެ އެހީތެރިކަމާއި އެކުގައެވެ. މިހާރު އަޒްކާ ވެސް ހުރީ ނިކަން އުފާވެފައެވެ. އޭނާގެ ލޯބިވެރިޔާ ނުބައި ރައްޓެއްސެއްގެ މަޅިން ސަލާމަތް ވީތީއެވެ. ޝިޔާދަށް ނަޞޭހަތް ދެމުން ޝިޔާދު ހަމައަކަށް އަޅުވަން ވެސް އަޒްކާ މަސައްކަތް ކުރަމުން ދެއެެވެ. އަޒްކާ އެންމެ އުފާ ވަނީ މިފްޒާލާ ގުޅިގެން ބޮޑު ފާފައަކަށް ޝިޔާދު އަރައި ނުގަތް ކަމެވެ.\n"އައްސަލާމް އަލައިކުމް.." ލިއުޝާގެ ގޭގެ ދޮރު ހުޅުވައިލީ ޒަޔާނެވެ. ދޮރު ކުރީމަތީގައި ސަލާމް ގޮވި ހައުލާއަށް ބަލައިލަމުން ޒަޔާން ހިނިތުންވުމެއް ދެމުން ސަލާމަށް ޖަވާބު ދިނެވެ.\n"ކާކުތަ؟" ޒަޔާންގެ ފަހަތުން އިވުނީ ލިއުޝާގެ އަޑެވެ. ލިއުޝާ ބަލައިލީ ހައުލާގެ މޫނަށެވެ. އެގެއަށް ވަދެ ހައުލާ މޫނު ބުރުގާ ނަގައި އޭނަގެ އަތް ދަބަހަށް ލާފައި ވުމުން ހައުލާގެ މޫނު ވަނީ ފައުޅުވެފައެވެ.\n"ހާދަ ދަންނަ ފާޑު ޖަހައޭ. ކޮންމެވެސް ތާކުން ދުށް ހަނދާނެއް ވޭ.." ލިއުޝާ ބަލަން ހުރީ ހައުލާގެ ސީދާ މޫނަށެވެ.\n"ހޫނ! ވެދާނެ! އެއް އިރެއްގެ ޓީވީ އިން ކަމަށް.." މިފްރާހަށް ހައުލާގެ ހަޤީީޤަތް އެންގުމަށްފަހު ވެސް ހައުލާ މޫނު ބުރުގާ އަޅަނީ އިތުރު ބަޔަކަށް ހައުލާ ފެނުމުން ވާނެ ގޮތަކުންނެވެ. އަދި ފުލުހުންނަށް ކަމުގެ ހަޤީޤަތް ބަޔާން ކޮށްފައި ނުވާތީއެވެ.\n"ޓީވީއިން؟؟" ލިއުޝާގެ ސިކުނޑިއަށް ނަގައި ނުގަނެވުނެވެ.\n"އާނ!" ހައުލާ ބޯޖަހައިލުމުން ލިއުޝާ އެދުނީ ގެއަށް ވަންނާށެވެ. ހައުލާ މަޑުމަޑުން އައިސް ސޯފާގައި އިށީންނެވެ. ޒަޔާން ވެސް ސޯފާގައި އެމީހުންނާ އެކު ތިއްބެވެ.\n"އާނ! އަހަރެން މީ ގެއްލިގެން ޓީވީ ތަކަށް އެރި މީހެއް.." ހައުލާ އެހެން ބުނުމާއި އެކު، ލިއުޝާއަށް ވިސްނުނެވެ. ނަމަވެސް ޒަޔާނަށް އެކަން އެނގޭ ކަމަކަށް ނުވިއެވެ.\n"ކީއްކުރަން މިގެއަށް؟؟" ލިއުޝާ ވަނީ ވާނުވާ ނޭނގި ހައިރާން ކަމެއްގެ ތެރޭގައެވެ. ހައުލާ ލަސްކުރާކަށް ބޭނުމެއް ނުވިއެވެ. މިފްޒާލްގެ ވާހަކަތަކާއި، މިފްޒާލާ މެދު ހައުލާ ކަންތައް ކުރިގޮތް އޭނާ ކިޔައިދިނެެވެ. މިފްރާހު ދެކޮޅު ހެދިކަމުގައި ވިޔަސް، ހައުލާ ޤަބޫލު ކުރީ މިކަންތައް ލިއުޝާއަށް އެނގެން ވާނެކަމަށެވެ.\n"ހައުލާ ކޮށްދިން ކަމެއްތަ؟ ހައުލާތަ އަހަރެންނާ ހައިޝަމް ސަލާމްކޮށްދިނީ.." ލިއުޝާ އަނގަ ހުޅުވި، ހައިރާން ކަންމަތީ އިނދެ އަހައިލިއެވެ.\n"އާނ. އަހަރެން.." ހައުލާ ގަދަކަމުން ހިނިތުންވެލިއެވެ.\n"ޝުކުރިއްޔާ.." ލިއުޝާ ހިނިތުންވެލިއެވެ.\n"ހައުލާ ކުޑަކޮށް އިންޓްރޮޑިއުސް ވެލަން ވީނު؟" ލިއުޝާ ހިނިތުންވުމަކާއި އެކު ބަލަން އިނީ ހައުލާއަށެވެ. ހައުލާގެ މުޅި މޫޑް ބަދަލުވިއެވެ. ނަމަވެސް ހައުލާ އަކީ ކާކުކަން ލިއުޝާއަށް ކިޔައިދިނުމަކީ އޭނާގެ ނަސީބުކަން ނޭނގި، އޭނާވި އަމިއްލަ ތަޢާރަފުން ލިއުޝާއަށް ބޭއިޚުތިޔާރުން ކޮޅަށް ތެދުވެވުނެވެ. ޒަޔާނަށް ހީވީ ސީލިންގ އޭނާގެ ބޯމައްޗަށް ވެއްޓުނު ހެންނެވެ.\n"ކީކޭ ނިލަންދޫއޭ؟ ތަމްސީހާގެ ދަރިއެކޭ؟ މަންމަ އަމިއްލައަށް ދަން ޖެހުނީއޭ؟" ޒަޔާންގެ މުޅި މޫނުމަތިން ފެންނަނީ ހައިރާންކަން ކޮޅުނެތް ކޮޅަށް ގޮސްފައިވާ ތަނެވެ. ހައުލާ ޖެހިލުންވިއެވެ. ޒަޔާނަށް އެފަދަ ހައިރާންކަމެއް ލިބުނީމައެވެ. ޒަޔާނަށް ކުރެވެން ފެށީ ބުނެދޭން ނޭނގޭ ފަދަ އިޙްސާސެކެވެ. ޒަޔާންގެ މަންމަ އަކީ ވެސް ނިލަންދޫއެވެ. މަންމަގެ ނަމަކީ ތަމްސީހާއެވެ.\n"ތީ..." ޒަޔާނަށް ބުނެވުނީ އެވަރަށެވެ. ލިއުޝާ ބަސް ހުއްޓި ބަލަން ހުރީ ޒަޔާންގެ މޫނަށެވެ.\n"ތިބުނީ.." ހައުލާގެ ދެލޯ ވަނީ ބޮޑުވެފައެވެ.\n"ހައުލާގެ އިތުރު ކޮއްކޮއެއް ހުރޭތަ؟" ވަގުތުކޮޅެއްގެ ހިމޭން ކަމަކަށް ފަހު، ލިއުޝާ ސުވާލުކޮށްލިއެވެ.\n"އާނ! ހުންނާނެ. އެކަމު ނޭނގެ މިހާރު ވީތަނެއް. ކޮއްކޮ ގެއްލުނީ.." ހައުލާ އެހެން ބުނުމާއި އެކު ލިއުޝާ އާއި ޒަޔާންގެ ހިތުގައި ވާ ޝައްކުތަކަށް ނިމުން އައެވެ. އާނއެކެވެ. ޒަޔާންގެ ކުރިމަތީގައި އެހުރީ އޭނަގެ ދައްތަ ނޫން ދެވަނަ މީހެއް ނޫނެވެ.\n"ދައްތާ.." ޒަޔާން ލަތްކަކަށް ޖެހިގަތީ ހައުލާގެ ގަޔަށެވެ. ލިއުޝާގެ ތުންފަތުން ކުއްލި ހިނިތުންވުމެއް ދުވެލި އިރު، ހައުލާ ވަނީ ސުވާލުމާރކެއްގައެވެ. ޒަޔާނަކީ ހައުލާގެ ކޮއްކޮކަން ޒަޔާން ކިޔައި ދިނީ އުފަލުން ރޮމުންނެވެ. އެއީ ހައުލާގެ ވާހަކަތަކަށް ބިނާ ކޮށެވެ.\nމުޅިން އައު ދުވަހަކަށް ދުނިޔެ ހޭލީ ލިއުޝާއަށް އާދަޔާ ޚިލާފު އުނދަގޫ ތަކެއް ވަމުންނެވެ. ހައިޝަމް ގާތުގައި އެވާހަކަ ދެކެވި، އެންމެ ފަހުން އެމީހުން ނިންމީ ހޮސްޕިޓަލަށް ދާށެވެ. ޑޮކްޓަރުން ދިން ޚަބަރުން ހައިޝަމް އާއި ލިއުޝާއަށް ލިބުނީ އިންތިހާއަށް ބޮޑު އުފާވެރި ކަމެކެވެ. ލިއުޝާ އެންމެ އުފާވީ އޭނާގެ ބަނޑަށް ވީ ދުވަހުން، އެއީ މިފްޒާލްގެ އަނިޔާގެ ނަތީޖާއަށް ނުވީކަން ކަށަވަރު ވުމުންނެވެ.\nހައުލާ ފުލުހަށް ގޮސް އޭނާއަށް މިފްޒާލް ދިން އަނިޔާގެ ވާހަކަ ޙިއްޞާ ކުރިއެވެ. އަދި ހައުލާގެ ކޭސް ނިންމައި، އެކަމުގެ ޙަޤީޤަތް ރައްޔިތުންނަށް ހިއްޞާ ކުރިއެވެ. މިފްޒާލަށް އެހީވި ސިހުރުވެރިޔާ ތަސްބީނާ ހައްޔަރުކުރިއެވެ. އަދި ޒީނާ އޭނާގެ ކުށް ޤަބޫލުކޮށް މާފަށް އެދުމުން، ލިއުޝާ ޒީނާއަށް މާފު ކުރިއެވެ. ނަމަވެސް ލިއުޝާއާ ކުރިން އޮތް ގާތް ގުޅުން ބޭއްވެން ނެތްކަމަށް ބުނެ، ލިއުޝާގެ ޙަޔާތުގައި ޒީނާއަށް ދެވިފައިވާ ގާތްކަން އިތުރަށް ކުރިއަަށް ގެންދަން ލިއުޝާ ބޭނުމެއް ނުވިއެވެ.\n1 އަހަރު ފަހެވެ. މިހާރު ހައިޝަމް އާއި ލިއުޝާ އުޅެނީ އެމީހުންގެ ތުއްތު ތުއްތު ދަރިފުޅު "ލައިކާ" އެކު ވަރަށް އުފާވެރި، ލޯބި ޙަޔާތެއްގައެވެ. ދުވަހަކުވެސް ވަކިވުމަކަށް އެދެމީހުން ނޭދެއެވެ. ހައުލާ އާއި މިފްރާހު ވެސް ކައިވެނީގެ ގޮތުން ގުޅި، އެމީހުންވެސް އުފާވެރި ޙަޔާތަކަށް މިސްރާބު ޖެހީ ހައުލާގެ ދަރިފުޅު "މާއިން"އާ އެކުގައެވެ. ހައުލާ އާއި މިފްރާހު އަދި ލިއުޝާ އާއި ހައިޝަމް ތިބީ ދުވަހަކު ވެސް ވަކި ނުވާން ވައުދުވެގެންނެވެ. ވަކިވާކަށް އެމީހުން ނޭދެއެވެ. (ނިމުނީ)


Covid aai Gulhigen 397 Meehakah Boahiyaa Vahikan Foarukohdhin – Iru\nކޮވިޑްއާއި ގުޅިގެން 397 މީހަކަށް ބޯހިޔާވަހިކަން ފޯރިކޮށްދިން\nކޮވިޑް-19ގެ މާލޭގައި ފެތުރެން ފެށުމާއެކު ފުރަބަންދު ކުރުމުގެ ސަބަބުން މަގުމަތިވި 397 މީހަކަށް ބޯހިޔާވަހިކަން ފޯރު ކޮށްދީފައިވާ ކަމަށް ޖެންޑާ މިނިސްޓްރީން ބުނެފި އެވެ.\nމިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޖެންޑާ މިނިސްޓްރީގެ ޕާމަނެންޓް ސެކެޓްރީ ޒުލްފިޝާން އަބްދުލް ކަމާލުއްދީން ވިދާޅުވީ މިހާތަނަށް ވަގުތީ ބޯހިޔާވަހިކަން 397 މީހަކަށް ފޯރުކޮށްދީފައިވާ ކަމަށެވެ.\nޒުލްފިޝާން ވިދާޅުވީ ކުލި ނުދެއްކިގެން 252 މައްސަލަ ހުށަހަޅާފައިވާ ކަމަށާއި އޭގެ ތެރއިން 112 މީހުންނަށް ވަގުތީ ހިޔާ ފޯރޮކޮށްދީފައިވާ ކަމަށެވެ. ވަގުތީ ބޯހިޔާވަހިކަން ފޯރުކޮށްދިނުމަށް ސުކޫލްތައް ބޭނުންކުރި ނަމަވެސް ސުކޫލްތައް ހުޅުވުމަށް ތައްޔާރުވަމުން އަންނައިރު ވަގުތީ ހިޔާ ތަކުގައި ތިބި ފަރާތްތައް ޔޫތް ހޮސްޓަލް އާއި ޔޫތް ކޮމްޕްލެކްސް އަށް ބަދަލުކޮށްފައިވާ ކަމަށް ޒުލްފިޝާން ވިދާޅުވި އެވެ.\n“ފުރަތަމައިނުން އަޅުގަނޑުމެން ފެށިއިރު ގާތްގަނޑަކަށް 20 ވަރަކަށް މީހުން ފުރަތަމަ ދުވަހުން ފެށިގެން ކުރިއަށް ގެންގޮސް މިހާ ހިސާބަތްއައިރު އަޅުގަނޑުމެނަށް 397 މީހަކަށް ބޯހިޔާވަހިކަން ފޯރުކޮށްދެވިފައި ވަނީ،” ޒުލްފިޝާން ވިދާޅުވި އެވެ.\nމީގެއިތުރުން ޔުނިސެފްގެ އެހީތެރިކަމުގައި 553 ކެއަރާ ޕެކޭޖުގައި ބޯތަކެތި ފޯރުކޮށްދީފައިވާ ކަމަށާއި މިނިސްޓްރީގެ ފަރާތުން 273 ކެއަރ ޕެކޭޖް ވަކި ވަކި އާއިލާތަކަށް ވަނީ ފޯރުކޮށްދީފައި ކަމަށް ޒުލްފިޝާން ވިދާޅުވިއެވެ. މީގެ އިތުރުން އަމިއްލަ ޖަމިއްޔާތައް މެދުވެރިކޮށް9ކެއާ ޕެކޭޖް ފޯރުކޮށްދީފައިވެއެވެ.


ކޮރޯނާއިން ބަލިވާ މީހުންގެ ޢަދަދު މަތިމައްޗަށް އިތުރުވަމުން ދާއިރުވެސް ގައިދުރުކުރުމާއި މާސްކު އެޅުމާމެދު އަޅުގަނޑުމެންގެ ދީނީ ފަތުވާ ބަދަލެއް ނުވެއެވެ.\nދުނިޔެއަށް އައި ކޮރޯނާ ބޮޑުވަބާ މިއޮތީ ބައިނަލްއަޤްވާމީ ވަބާއަކަށް ބަދަލުވެ ދުނިޔޭގެ ކުދިބޮޑު އެންމެހައި ޤައުމުތަކަށް ހަމަނޭވާ ނުލެވޭހިސާބަށް ދިރިއުޅުމުގެ ހުރިހާކަމެއް ގޮސްފައެވެ. ދުނިޔޭގެ ސިޔާސީ، އިޤްތިޞާދީ، ޞިއްޙީ މާހިރުން އެއުޅުއްވަނީ ގޮތް ހުސްވެގެންނެވެ. ދުނިޔޭގެ އިޖްތިމާޢީ އެންމެހައި ޙަރަކާތްތަކެއް ހުއްޓުމަކަށް އައިސްފައެވެ. އިޤްތިޞާދު ފުނޑުފުނޑުވެގެން ދަނީއެވެ. ބަލިން ސަލާމަތްވާން އޮތްކަމަށް ކަމާބެހޭ ފަރާތްތަކުން ބުނަމުންދަނީ މާސްކު އެޅުމާއި ގައިދުރުކޮށް ތިބުމާއި މިފަދަ އާދައިގެ ހަތަރުފަސް ކަމެެެއްގައި ހިފަހައްޓައިގެން ތިބުމެވެ. މިއީ އެއްވެސް ޙާލަތެއްގައި ނުކުރެވޭ ވަރުގެ ކަންތަކެއް ނޫނެވެ.\nއަޅުގަނޑުމެން މުސްލިމުން ނަމާދުކުރަމުންދާއިރު ކައިރިކައިރީގައި ތިބެގެން ސަފުހެދުމީ ގަދަވެގެންވާ ސުއްނަތެކެވެ. ގިނަ ދުވަސްތަކެއް ވަންދެން ރާއްޖޭގެ މިސްކިތްތައް ބަންދުވެފައި ހުރުމަށްފަހު މިސްކިތްތައް ހުޅުވުމުގެ ހުއްދަދެއްވައި ރާއްޖޭގެ ދީނީ ކަންކަމާ ބެހޭ ފަރާތުން އަންގަވާފައިވަނީ ނަމާދު ޖަމާޢަތުގައި ކުރުން ހުއްދަވާނީ ސަފުގައި ކައިރިކައިރީ ތިބެގެން ކަމަށެވެ.\nމުޅި ދުނިޔޭގެ އެންމެހައި މިސްކިތްތަކެއްގައި ދީނުގެ އެންމެހައި ޢިލްމުވެރިންގެ އިއްތިފާޤުން ފަތުވާ ލިބިގެން ނަމާދު ކުރާމީހުން ގައިދުރުކޮށްތިބެ ނަމާދު ކުރަމުންދާއިރު ދިވެހިންގެ ދީނުގައި މިކަމެއް ހުއްދަ ނުވިއެވެ.\nނިސާ ސޫރަތުގެ 102 ވަނަ އާޔަތުގައި މާތް ﷲ ވަޙީކުރަށްވާފައިވަނީ ބިރުވެރިކަމުގެ ނަމާދު ކުރުމުގައި ހިނގަހިނގައި ތިބެގެންނާއި ހަށިފާރައަށް ތިބެގެން ނަމާދު ކުރުމަށެވެ. ބިރުވެެރިކަމުގެ އެންމެހައި ނަމާދެއްގައި އެގޮތަށް ނަމާދު ކުރެވޭނެ ކަމަށް ދީނުގެ ޢިލްމުވެރިން ވަނީ ވިދާޅުވެފައެވެ. ސަފުގައި ކައިރިކައިރީގައި ތިބުމަކީ ނަމާދުގެ ފަރުޟަކަށް ނުވާހިނދު ދީނުގެ އެންމެހައި ޢިލްމުވެރިންގެ ރައުޔާއި ޢަމަލާ ޚިލާފަށް މިހާ ބާރަށް ރާއްޖޭގައި މިކަމުގެ ހުއްދަ ނުދެއްވަންޖެހޭ ސަބަބެއްވެސް އޮންނަން ވާނެއެވެ.\nއިސްލާމް ދީނަކީ ލުއިފަސޭހަ ދީނަކަށް ވާހިނދު އަޅުގަނޑުމެންނަށް އިސްލާންދީން މިހާބުރަ ތަކްލީފަކަށް ވެގެންއުޅޭ ސަބަބެއްވެސް އެނގެން އެބަޖެހެއެވެ. މިވަރުގެބޮޑު ސިއްރެއް ދީނުގައި އޮތްހިނދު އެކަން ދެނެގަތުމަށް އަޅުގަނޑުމެންވެސް ބޭނުންވާނެތާއެވެ. ދިވެހި ދެތިން ޝައިޚުންގެ ސިއްރަކަށް އެކަން އޮވެގެން ނުވާނެއެވެ.\nމާލޭ ސަރަހައްދުން މިއަދު ޕޮޒިޓިވްވީ އައްޑިހަ ހަމީހުން! ޖުމްލަ ދުވިސައްތަ އަށާރަމީހުން!\nމާލޭ ސަރަހައްދުން މިއަދު ޕޮޒިޓިވްވީ ނުވަދިހަ މީހުން! ޖުމްލަ ދުވިސައްތަ ސާޅީސް އެއްމީހުން!\nއެކަނިހުރެ ފަތިސްނަމާދުކުރަން ނަމަވެސް މިސްކިތަށްދާން ނުކުމެއްޖެނަމަ ރާއްޖޭގައި ގިނަ ވައްތަރުގެ ވޭރިއަންޓް މާބޮޑަށް ރުޅިގަދަވަނީ!\nމާލޭ ސަރަހައްދުން މިއަދު ޕޮޒިޓިވްވީ 111 މީހުން! ޖުމްލަ ދުވިސައްތަ ސައުވީސް މީހުން!\nމިއަދު އިއުލާނުކުރެވުނު ހަމައެކަނި ލުޔަކީ5ން 8 އަށް އެކަނި ނުކުމެ ކަސްރަތުކުރެވޭކަން!\nކާފިޔު ވަގުތު މަދުކުރިނަމަވެސް ބޭރަށް ނުކުމެ އުޅެވޭނީ ފުލުހުންގެ ހުއްދަ އޮވެގެން!


Reyge evvumugai fuluhun aniyaakuri: Hayyarukuri noosverin | Mihaaru\nއިދިކޮޅު ފަރާތްތަކުން ބޭއްވި މުޒާހަރާއެއް ކަވަރު ކުރުމަށް މީޑިއާ އިން ހަރަކާތްތެރިވަނީ.---މިހާރު ފޮޓޯ\n27 ޖުލައި 2017 - 14:30 74 comments\nފުލުހުންގެ ވާޖިބަށް ހުރަސްއެޅި ކަމަށް ބުނެ ފުލުހުން ވަނީ ސަންގު ޓީވީގެ ހަތަރެއް އަދި ރާއްޖެ ޓީވީގެ ތިން ނޫސްވެރިއަކު ހައްޔަރުުކޮށްފަ އެވެ. ނޫސްވެރިއެއްކަން އަންގައިދޭ ޕްރެސް ކާޑު އަޅައިގެން ތިއްބާ އެ މީހުން ހައްޔަރުކުރީ އެމްޑީޕީ ހަރުގޭގެ ތެރެއިންނާއި ހަރުގެ ކައިރިންނެވެ.\nހައްޔަރުކުރި ނޫސްވެރިންގެ ތެރެއިން ފުލުހުން އެންމެ ބޮޑަށް އަނިޔާކުރީ ރާއްޖެ ޓީވީގެ ނޫސްވެރިޔާ މުރުޝިދު އަބްދުލް ހަކީމަށެވެ. ވެހިކަލްގެ ތެރެއަށް ބެހެއްޓުމަށްފަހު ފުލުހަކު ވަނީ މުރުޝިދުގެ މޭމަތީގައި ކޮޅުފައިން ޖަހައިފަ އެވެ.\n"ހަރުގެ ތެރޭގައި ހުއްޓާ އައިސް ފުލުހެއް ފޯނު ދޭން ބުނީ. އެއީ އެ މީހުންގެ ފޮޓޯ ނަގާފައި ހުރީމަ. އަަހަރެން ބުނީ ކޯޓު އަމުރެއްނެތި ފޯނެއް ނުދެވޭނޭ. ދެން ބުނީ ދެންމެ މިތަނުގައި ނެގި ފޮޓޯތައް ޑިލީޓްކުރަން. އަަހަރެން ބުނީ ފޮޓޯތައް ޑިލީޓް ވެސް ނުކުރެވޭނޭ، ތިހެން ނޭނގޭނޭ. ދެން ބުނީ ތިހެންވިއްޔާ ފޯނު ގެންނާށޭ. ފޯނު ދެވޭނީ ކޯޓު އަމުރެއްގެ ދަށުންނޭ ބުނީމަ ނަގައިގެން ގޮސް ވެހިކަލަށް އެރުވީ. ދެން އަނެއްކާ ވެސް ބުނީ ފޮޓޯތައް ޑިލީޓްކުރާށޭ. އެގޮތަކަށް ނުވާނޭ ބުނީމަ ބުނީ ފޯނު ދެން އަތުލާނީއޭ. ދެން އިތުރު ފުލުހަކު އައިިސް ބޫޓުން މޭގައި ކޮޅުފައިން ޖެހީ. ވަރަށް ބާރަށް ޖެހި. ދެން އެ މީހާ އެއިން ފައިބައިގެން ދިޔައީ،" މުރުޝިދު ބުންޏެވެ.\nރާއްޖެ ޓީވީގެ ނޫސްވެރިޔާ މުރުޝިދަށް ފުލުހަކު އަނިޔާކުރަނީ\nމުރުޝިދު ބުނީ ޑޮކްޓަރަށް ދެއްކުމުން އެއްވެސް ކައްޓަކަށް ގެއްލުމެއް ލިބިފައި ނެތް ކަމަށް ޑޮކްޓަރުން ބުނި ކަމަށެވެ. ނަމަވެސް މެއަށް އަދިވެސް ވަރަށް ބޮޑަށް ތަދުވާ ކަމަށް ބުންޏެވެ.\nރޭ ހައްޔަރުކުރި ނޫސްވެރިންގެ ތެރެއިން ދެން އެންމެ ބޮޑަށް އަނިޔާވީ ސަންގު ޓީވީގެ ނޫސްވެރިޔާ އާދަމް ޖަނާހަށެވެ. އެމްޑީޕީގެ ހަރުގެ ތެރޭގައި ހުއްޓައި ހައްޔަރުކުރި ޖަނާގެ މައިބަދައިގެ އޮޕަރޭޝަނެއް ކުރިތާ އަދި ހަފުތާއެއް ނުވާއިރު އޭނަ ގެންގޮސް ވެހިކަލްގެ ތެރެއަށް އޭނާ ވައްޓާލީ ކަމަށް، ސަންގު ޓީވީގެ ޑެޕިއުޓީ ނިއުސް ހެޑް އަހުމަދު މުހައްމަދު ވިދާޅުވި އެވެ.\n"އޭނާގެ ހާލު ވެސް ވަރަށް ދެރަ. ބެކްބޯންގައި އައިސް އަޅަން ބުނެފައި ވަނީ،" އަހުމަދު ވިދާޅުވި އެވެ.\nއަހުމަދު ވިދާޅުވީ އެ ޓީވީ ސްޓޭޝަންގެ ކެމެރާތަކަށް ވެސް ފުލުހުން ގެއްލުންދީފައިވާ ކަމަށެވެ. ވެހިކަލުގެ ތެރެއަށް ކެމެރާ އެއްލާލުމަށް ފަހު އެ އެއްޗިއްސަށް ފުލުހުން ފެން އެޅި ކަމަށް، މަންޒަރު ދުށް ނޫސްވެރިންނާ ހަވާލާދީ އޭނާ ވިދާޅުވި އެވެ،\n"ހައްޔަރުކުރި ނޫސްވެރިން ބުނީ ފެން ފުޅިއެއް ކަނޑާލާފައި ކުޑަ އެތިކޮޅެއް ބޮއެލާފާއި ކެމެރާތަކަށް ފެން ފުޅި އޮއްސާލީއޭ. މިތަނުގެ ކެމެރާ ވެސް ބޭނުމެއް ނުކުރެވޭ،" އޭނާ ވިދާޅުވި އެވެ.\nރާއްޖެ ޓީވީގެ ސީއޯއޯ ހުސެއިން ފިޔާޒު މޫސާ ވިދާޅުވީ އެ ޓީވީ ސްޓޭޝަންގެ ތަކެއްޗަށް ވެސް ގެއްލުންދީފައިވާ ކަމަށެވެ. ކެމެރާ އާއި މައިކުތަކަށް އެކިވަރުގެ ގެއްލުން ދީފައިވާކަން އޭނާ ފާހަގަކުރެއްވި އެވެ.\nފިޔާޒު ވިދާޅުވީ މުދަލަށާއި ނޫސްވެރިންނަށް އަނިޔާކުރި މައްސަލަ ރަސްމީ ފަރާތްތަކަށް ހުށަހަޅުއްވާނެ ކަމަށެވެ. އެކަމަކު މީގެ ކުރިން ވެސް އެކި މުއައްސަސާތަކަށް އެ މައްސަލަތައް ހުށަހެޅުއްވި ކަމަށާއި ނަމަވެސް އިންސާފެއް ނުލިބުނު ކަމަށް ވިދާޅުވި އެވެ.\n"މިފަހަރު ވެސް މައްސަލަ ހުށަހަޅާނަން. އެކަަމަކު އިންސާފު ލިބޭނެ ކަމުގެ އެއްވެސް އުއްމީދެއް ނެތް. މިނިވަން ދުވަހެއް ފާހަގަކުރިއިރު ފެނިގެން މިދިޔައީ، ނޫސްވެރިންގެ ވާޖިބަށް ހުރަސްއަޅައިގެން ފުލުހުންގެ ޔުނީފޯމުގައި ތިބި ބަޔަކު ޖަންގަލީގެ ގާނޫނާ އެއްގޮތަށް އަމަލު ކުރިތަން. މީގެ ކުރިން ނޫސްވެރިންގެ ތަކެއްޗަށް ފުލުހުން ގެއްލުންދީފައެއް ނުވޭ،" ފިޔާޒު ވިދާޅުވި އެވެ.\nރޭ ނޫސްވެރިން ހައްޔަރުކުރިތާ ދެ ތިން ގަޑިއިރު ފަހުން ވަނީ ދޫކޮށްލައިފަ އެވެ.\nމިއީ މިފަހުގެ ތާރީހެއްގައި ނޫސްވެރިންނަށާއި ތަކެއްޗަށް ފުލުހުން ގެއްލުން ދިން ފުރަތަމަ ފަހަރެވެ.\nއިތުރު ލިޔުންތައް ނޫސްވެރިކަން ފުލުހުން ރާއްޖެ ޓީވީ ނޫސްވެރިކަމުގެ މިނިވަންކަން މީޑިއާ އެމްޑީޕީ ހަރުގެ


Target Hassil viyas league ah vaadha kuraanan: TC\nޓާގެޓް ހާސިލްވިޔަސް ލީގަށް ވާދަކުރާނަން: ޓީސީ\nޓީސީގެ ކުޅުންތެރިންނާއި ކޯޗިން ޓީމު: އެ ޓީމުގެ ޓާގެޓް ހާސިލްވެއްޖެ.\nޓީސީ ސްޕޯޓްސް ކުލަބުން މި އަހަރަށް ކަނޑައަޅާފައިވާ ޓާގެޓް ހާސިލްވި ނަމަވެސް އުރީދޫ ދިވެހި ޕްރެމިއާ ލީގު ކާމިޔާބު ކުރަން ބޭނުންވާ ކަމަށް އެ ޓީމުން ބުނެފި އެވެ.\nލީގުގައި މިރޭ ޓޭބަލުގެ ފުކުގައިވާ މަހިބަދޫއާ ދެކޮޅަށް ކުޅޭ މެޗުގެ ކުރިން ކޯޗު މުހައްމަދު ނިޒާމް (ނިޒާމްބެ) ބުނީ މި އަހަރު މުޅިން އަލަށް ފުރަތަމަ ޑިވިޝަނުގައި ކުޅޭ އޭނާގެ ޓީމުން ބޭނުންވީ ގަދަ ހަތަރެއްގައި ހިފަހައްޓާލަން ކަމަށާއި ނަމަވެސް މިހާރު ލީގު ޗެމްޕިއަންކަން ބޭނުންވާ ކަމަށެވެ.\n"މިހާރު ލިބޭ ކޮންމެ ކާމިޔާބީއެއްވާނީ ބޯނަސްއަކަށް. ޓީސީގެ ޓާގެޓް ހާސިލްވެއްޖެ. އެކަމަކު މިހާރު ލީގު ޗެމްޕިއަންކަން ޓީސީ ވަރަށް މަސައްކަތް ކުރާނެ. އެކަމަށްޓަކައި ޓީސީ ކުރިއަށްހުރި މެޗުތަކަށް ނުންނާނީ މުޅިން ތަފާތު ޓީމެއްގެ ގޮތުގައި،" ނިޒާމްބެ ބުންޏެވެ.\nޕްރެޒިޑެންޓްސް ކަޕުގެ ސެމީ ފައިނަލުގައި މާޒިޔާ އަތުން ޕެނަލްޓީ ޖަހައިގެން ބަލިވި ޓީސީ ލީގުގައި މިވަގުތު އޮތީ 18 ޕޮއިންޓާއެކު ދެ ވަނާގަ އެވެ. އެއީ އެއްވަނާގައިވާ ނިއު ރޭޑިއަންޓަށްވުރެ ފަސް ޕޮއިންޓް މަދުވުމުންނެވެ. ނަމަވެސް ލީގުގައި އަދި ކޮންމެ ޓީމަކަށް ވެސް ބާކީ ފަސް މެޗު އޮތުމުން ނިޒާމްބެ ބުނީ ލީގު ޗެމްޕިއަންކަން ކަމަށް ވާދަކުރަން ފުރުސަތު އެބައޮތް ކަމަށެވެ.


Cockpitgai mi thibee dhemain | Mihaaru\nކޮކްޕިޓްގައި މި ތިބީ ދެމައިން\n21 ނޮވެމްބަރ 2020 - 08:58 1 comment\nފްލައިޓެއްގެ ކޮކްޕިޓްގެ ތެރޭގެ ޒިންމާތައް މަޔަކާއި ދަރިއަކަށް ނަގަން ނެގުމަކީ އެހާ އާންމު ކަމަކަށް ނުވާނެ އެވެ. އެކަމަކު އަދި މިފަދަ ފުރުސަތެއް ލިބުމަކީ ހަޔާތުގައި ލިބޭނެ ވަރަށް ހާއްސަ ކަމަކަށް ވެސް ވާނެ އެވެ. އަދި އެފަދަ ދަތުރެއް ތަޖުރިބާކޮށްލަން ލިބޭ ދަތުރުވެރިންނަށް ވެސް އެއީ ތަފާތު ކަމަކަށް ވާނެ އެވެ.\nމިއީ އެމެރިކާގެ އަންހެން ދެ ޕައިލެޓުންގެ ވާހަކަ އެވެ. ސުޒީ ޖެރެޓަކީ، ޑޮނާ ޖެރެޓްގެ މަންމަ އެވެ. ދެމައިން އެކީގައި ސްކައިވެސްޓް އެއާލައިން ފްލައިޓެއްގައި ޕެސެންޖަރުން ގޮވައިގެން އެންމެ ފުރަތަމަ ދަތުރުކުރީ މިދިޔަ އަހަރުގެ ސެޕްޓެމްބަރު މަހުގެ ތެރޭގަ އެވެ. ސުޒީ އަކީ ސްކައިވެސްޓް އެއާލައިންގެ ފުރަތަމަ އަންހެން ޕައިލެޓް ވެސް މެ އެވެ.\nލޮސް އެންޖެލިސްގައި ބޮޑުވަމުން އައި އިރު ޑޮނާ އަށް ފެނުނީ މަންމަ ވަރަށް ފޫހި ވަޒީފާއެއް އަދާކުރާ ތަނެވެ. މަންމަ އަކީ ޕައިލެޓެކޭ ބުންޏަސް އޭނާއަކަށް އެއީ އެހާ ހާއްސަ ކަމަކަށް ނުވެ އެވެ. އެކަމަކަށް އެއްވެސް ޝައުގުވެރި ކަމެއް ވެސް ނުދެވެ އެވެ. އެކަމަކު ފުރާވަރު ފަހަނަޅައި ޒުވާން އުމުރަށް އެޅި އިރު ޑޮނާގެ ހިޔާލު އޮތީ ބަދަލުވާން ފަށައިފަ އެވެ. މަންމަގެ ކެރިއަރު އޭނާ އަށް ފަހުން ފެނުނީ ވަރަށް ވެސް "ހެޕެނިން" އަދި ޒިންމާ ބޮޑު މަގާމެއްގެ ގޮތުގަ އެވެ. އެހެންވެ ޑޮނާ ނިންމީ ކުރިން ފޫހިވި އޭވިއޭޝަން ދާއިރާ އިން ކުރިއަށް ދާށެވެ.\nމަންމައާ އެކު ކޮކްޕިޓްގައި އިނުމުގެ ޝަރަފު ލިބުނީ ޕައިލެޓަކަށްވާން ކުރި ހިތްވަރާއި އެކަމަށް ޖެހުނު ލޯތްބެއްގެ ބޮޑުކަމުންނެވެ.\n"މިހާރު އިހުސާސްކުރެވޭ މިއީ ކިހާ ޒިންމާދާރު ވަޒީފާއެއްކަން." ޑޮނާ، 26، ބުންޏެވެ. "މަންމަ ކިހާ ލޯބިން އުޅޭ ވަޒީފާއެއްކަން މިއީ."\nއޭނާ ބުނި ގޮތުގައި މަންމައާ އެކީގައި ކޮކްޕިޓް ބެލެހެއްޓި ދުވަހަކީ ހަޔާތުގައި އައި އެންމެ އުފާވެރި އެއް ދުވަހަށް ވާނެ އެވެ. އަދި އެއީ ދުވަހަކު ވެސް ހަނދާން ނައްތައިނުލެވޭނެ ކަމެއް ކަމަށް ބުންޏެވެ.\n"އެ ފުރުސަތު ލިބުމާ އެކު ވެސް އެނގުނު މިއީ އަހަރެމެންނަށް ވަރަށް ވެސް ހާއްސަ ކަމަކަށް ވާނެކަން،" ސްކައިވެސްޓްގައި ވަޒީފާ އަދާކުރާތާ 30 އަހަރުވީ ސުޒީ ބުންޏެވެ. "އެ ފުރުސަތު ލިބުންވެގެން ދިޔައީ ފުރަތަމަ ކަމަކަށް ވަރަށް ބޮޑު ސަޕްރައިޒަކަށް. ފާޑަށް ޝޮކްޖެހިފައިި ތިބެވުނީ."\nސުޒީ ކިޔައިދިން ގޮތުގައި މިދިޔަ ސެޕްޓެމްބަރު މަހު ދަރިފުޅާ ހިއްސާވެގެން ފްލައިޓް ދުއްވާލަން ލިބުނު ދުވަހަކީ ވަރަށް ހަނދާނީ ތާރީހީ ދުވަހެކެވެ.\n"އެ ދުވަހު އެއާޕޯޓްގައި މަސައްކަތްކުރާ މުވައްޒަފުންގެ ތެރެއިން އަހަރެމެން ދެމައިންނާ އެކީގައި ފޮޓޯ ނުނަގާ ބަޔަކު ނެތް،" އޭނާ ބުންޏެވެ. "ވަރަށް ވެސް އުފާވެރި ދުވަހެއް އެއީ. އަހަރެމެންނާ އެކީ ދަތުރުކުރި މީހުން އެކީގައި ފޮޓޯ ނަގައި ފާޅުކުރި ޝުއޫރުތަކުން އުފަލުން ގޮސް ފެންކަޅިވި."\nސުޒީ ބުނީ އެ ތަޖުރިބާ އަށް ފަހު މި އަހަރު ވެސް ދަރިފުޅާ އެކީގައި އުދުހުންތަކަށް ނުކުމެވޭނެ ކަމަށް އުންމީދުކުރެވުނު ކަމަށެވެ. އެކަމަކު ކޮވިޑް-19 އާ ހެދި މި އަހަރު ވެގެން ދިޔައީ ހީ ވެސް ނުކުރާ ކަހަލަ އަހަރަށެވެ. ސްކައިވެސްޓްގެ ދަތުރުތައް ވެސް ވަގުތީ ގޮތުން ހުއްޓައިލަން ޖެހުމުން މި އަހަރު ދިޔައީ އުދުހިލާނެ ފުރުސަތު ނުލިބި އެވެ.\nސުޒީ މި ވަގުތު ލޮސް އެންޖެލިސްގައި އުޅުނަސް ޑޮނާ މިހާރު ދިރިއުޅެނީ ޝިކާގޯގަ އެވެ. ވަރަށް މަދުން ނޫނީ މިހާރު ދެމެއިން ބައްދަލެއް ވެސް ނުވެ އެވެ.\nކުރިން ފޫހިވި ޕައިލެޓްގެ ކެރިއަރާ ބެހޭ ގޮތުން ޑޮނާ ބުނީ މިއީ ކުރިން ހީ ވެސް ނުކުރާ ކަހަލަ ޝައުގުވެރި ދާއިރާއެއް ކަމަށެވެ. އަދި މިހާރު އެންމެ އުފާވާ ކަމަކީ ފިރިހެނުން ނަގާކިޔާ އޭވިއަން އިންސްޓްރީގައި ދެ ޖިންސްގެ ހަމަހަމަކަން ވަރަށް ބޮޑަށް އޮތުން ކަމަށް ބުންޏެވެ. އަދި އަންހެން ޕައިލެޓުން އިތުރުވަމުން ދިއުމަކީ އެންމެ އުފާވާ ކަންތައް ކަމަށް ބުންޏެވެ.\n"މަންމަ އަށް މި ދާއިރާ އަށް ނުކުމެވި، ކުރިއަށް ދެވުނީ ވަރަށް ގިނަ ޗެލެންޖްތަކާ އެކު. އަންހެނަކަށްވީތީވެ ކުރިމަތިވި ހުރަސްތައް ވަރަށް ގިނަ. އެކަމަކު އަހަރެން އުފާވާ ކަމަކީ އަހަންނާ ހިސާބަށް އައި އިރު، އެ ތަފާތުކުރުންތަކާއި އެ ޗެލެންސްތައް މިހާރު ނެތޭ ބުނާ ވަރަށް ފިލައިގެން ގޮސްފައިވާތީ،" ޑޮނާ ބުންޏެވެ.\nއޭނާ ބުނިގޮތުގައި އަންހެނަކު ހިތްވަރާއި އަޒުމަކާ އެކު ކަމަކަށް ނުކުމެއްޖެ ނަމަ އެކަމެއް ހާސިލުނުކުރެވޭނެ އެއްގޮތެއް ވެސް ނޯންނާނެ އެވެ.\n"މަންމަގެ ލައިފުން އަހަންނަށް ދަސްވި އެއްޗަކީ. އަހަރެން ޒުވާން އަންހެނުންނަށް ބުނެލަން އޮތީ ފަސްޖެހޭނެ ކަމެއް ނެތޭ. ހުވަފެނެއް އޮތިއްޔާ އޭގައި ކުލަ ޖައްސާށޭ،" ޑޮނާ ބުންޏެވެ. "ކުރަން އުޅެފިއްޔާ ކޮންމެ ކަމެއް ވެސް ވާނެ."\nއިތުރު ލިޔުންތައް ވައިގެ ދަތުރުފަތުރު އަންހެނުން ކެރިއާ އެމެރިކާ


Bollywood gai drug nethekey nubuneveyne: Akshay Kumar | Mihaaru\nޑްރަގްސް މައްސަލާގައި މުޅި ބޮލީވުޑް ގޯހެއް ނުކުރެވޭނެ: އަކްޝޭ\n05 އޮކްޓޯބަރ 2020 - 06:33\nއަންނަ އަހަރު ރިލީޒްކުރާ އޭނާގެ ފިލްމު "ބެލް ބޮޓަމް" ގެ ޝޫޓިން ސްކޮޓްލެންޑްގައި އެނބުރި އިންޑިއާ އަށް ގޮސް އިންސްޓަގްރާމްގައި އާންމުކުރި ވީޑިއޯއެއްގައި އަކްޝޭ ވަނީ ބޮލީވުޑާ ގުޅޭ ގޮތުން މިހާރު ދެކެވޭ ބައެއް ވާހަކަތަކާ މެދު ކަންބޮޑުވުން ފާޅުކޮށްފަ އެވެ.\nއަކްޝޭ ބުނީ ބޮލީވުޑަކީ ވެސް އެކި ކަހަލަ މީހުން މަސައްކަތްކުރާ ތަނަކަށްވުމާ އެކު، އެކި ކަހަލަ އަމަލުތައް ކުރާ ބަޔަކު ތިބޭނެ ކަމަށެވެ. އެހެންވެ ބޮލީވުޑަކީ މަސްތުވާތަކެތި ނެތް ތަނެކޭ ނުބުނެވޭނެ ކަމަށާއި އެކަމަކު އެއީ އިންޑަސްޓްރީ ހަލާލުކޮށްލުމުގެ ބޭނުމުގައި ދައްކަން ޖެހޭ ވާހަކައެއް ނޫން ކަމަށް ބުންޏެވެ.\n"ހަމައެކަނި މި އިންޑސްޓްރީއެއް ނޫން. ކޮންމެ އިންޑަސްޓްރީއެއްގައި ވެސް ތިބޭނެ އެކި ޒާތުގެ އެކި ކަހަލަ ކަންކަން ކުރާ މީހުން. އެއީ އިންކާރު ވެސް ކުރެވޭނެ ކަމެއް ނޫން. އެކަމަކު އޭގެ މާނައެއް ނޫން މުޅި އިންޑަސްޓްރީ ގޯހެކޭ. އަދި އެކަމާ ގުޅުވައިގެން މުޅި އިންޑަސްޓްރީގެ ނަން ހަޑިކޮށްލައިގެން ނުވާނެ،" ބޮލީވުޑްގެ އެންމެ ކާމިޔާބު އެކްޓަރުންގެ ތެރޭގައި ހިމެނޭ އަކްޝޭ ބުންޏެވެ.\n"ކޮންމެ އިންޑަސްޓްރީއެއްގައި ވެސް ތިބޭނެ އެކި ޒާތުގެ އެކި ކަހަލަ ކަންކަން ކުރާ މީހުން. އެއީ އިންކާރު ވެސް ކުރެވޭނެ ކަމެއް ނޫން. އެކަމަކު އޭގެ މާނައެއް ނޫން މުޅި އިންޑަސްޓްރީ ގޯހެކޭ."\nއޭނާ ބުނީ ކޮންމެ ތަނެއްގައި ވެސް މައްސަލަތައް ހުންނާނެ ކަމަށެވެ. އަދި އެ މައްސަލަތައް ހައްލުކުރަން ވާނީ ގާނޫނީ އޮނިގަނޑުގެ ތެރެއިން ކަމަށް ބުންޏެވެ. އޭނާ ބުނިގޮތުގައި ބޮލީވުޑާއި ޖުމްލަކޮށް އިންޑިއާގެ މުޅި ފިލްމު އިންޑަސްޓްރީ އަކީ އެ ގައުމުގެ ސަގާފަތާއި އިގުތިސާދުގެ ވަރަށް މުހިއްމު ބައެކެވެ. އެހެންވެ އެ ދާއިރާ އަށް ލިބޭ ކޮންމެ ގެއްލުމަކީ ގައުމަށް ލިބޭ ގެއްލުމެއް ކަމަށް ބުންޏެވެ. އަކްޝޭ ބުނިގޮތުގައި ފިލްމު އިންޑަސްޓްރީގެ އަގާއި ގަދަރު ހިފަހައްޓަން މަސައްކަތްކުރަން ވާނީ އެ އިންޑަސްޓްރީގައި މަސައްކަތްކުރާ މީހުންނެވެ. އަދި ފިލްމު ކުޅޭ މީހުންނަށް ތަރިންނަށް ވަނީ އާންމުން ދޭ ލޯތްބާއި ސަޕޯޓާ ހެދި ކަމަށްވާތީ އެ ޝަރަފު ހިފަހެއްޓުމަކީ މުޅި އިންޑަސްޓްރީގެ ޒިންމާއެއް ކަމަށް ބުންޏެވެ.\nއަކްޝޭ ބުނިގޮތުގައި މީޑިއާ އަކީ ވެސް ވަރަށް ބާރު ގަދަ ވަސީލަތަކަށްވާތީ މީޑިއާތަކުން ވެސް ވަރަށް ޒިންމާދާރުކަމާ އެކު މަސައްކަތްކުރަން ޖެހެ އެވެ. އެހެން ނޫން ނަމަ މީޑިއާ އަދާކުރާ ދައުރެއްގެ ސަބަބުން އެތައް ބަޔަކު އިންސާފު ނުލިބި ހައްގުގެ މަގުން ކަސިޔާރުވެދާނެ ކަމަށް ބުންޏެވެ.\n"އެހެންވެ އަހަރެން އިލްތިމާސް ވެސް ކުރަން މީޑިއާތަކަށް ހައްސާސް މައްސަލަތަކުގައި މީޑިއާގެ ރޯލް އެންމެ ފުރިހަމަ ގޮތުގައި އަދާކުރުމަށް. މީޑިއާ އަބަދު ވެސް އޮންނަން ޖެހޭނީ ހައްގު ބަސް ބުނަން ޖެހޭ ހާލަތުގައި މަސައްކަތްކުރަން ތައްޔާރުވެގެން،" އަކްޝޭ ބުންޏެވެ. "ހައްގު ބަސް ބުނަން ޖެހޭ ހިނދުކޮޅުތަކުގައި މީޑިއާ ފަހަތަށް ޖެހޭ ލިބޭ ގެއްލުން ވަރަށް ބޮޑު ވާނެ."\nއޭނާ ބުނި ގޮތުގައި މީޑިއާ ޒިންމާދާރުކަމާ އެކު މަސައްކަތް ނުކުރާ ނަމަ މުޖުތަމައުގެ ތެރޭގައި ހަމަނުޖެހުން އިތުރުވެ، މީސްމީހުންގެ އަބުރާއި ގަދަރު ވެއްޔާ މޮޑެވިގެން ދިއުން ނޫން ކަމެއް ނުވާނެ އެވެ.\n"ކަމުގެ ދެކޮޅު ބަލާނުލައި ފަތުރާލެވޭ ކިތަންމެ ކުޑަކުޑަ ޚަބަރަކުން ވެސް މީހެއްގެ މުޅި ދިރިއުޅުން ހަލާކުވެދާނެ. އެހެންވީމަ މިކަހަލަ ކަންކަމަށް މީޑިއާތަކުން އެބަޖެހޭ ރައްކާތެރިވާން،" އަކްޝޭ ބުންޏެވެ.\nޖޫން މަހު އެކްޓަރު ސުޝާންތު ސިންގް ރާޖްޕޫތު މަރުވި ހާދިސާގެ ތަހުގީގުގެ ތެރެއިން ބޮލީވުޑާ ގުޅުން ހުރި މަސްތުވާތަކެތީގެ ގިނަ މައްސަލަތަކެއް ފެންމަތިވެ އިންޑިއާގެ ނާކޮޓިކްސް ކޮންޓްރޯލް ބިއުރޯ (އެންސީބީ) އިން މިހާރު އަންނަނީ އެ މައްސަލަތައް ބަލަމުންނެވެ. މަސްތުވާކެތީގެ ތުހުމަތު ވަނީ ބޮލީވުޑްގެ އޭ-ލިސްޓްތަރިންތަކެއްގެ ބޮލުގައި ވެސް އެޅުވިފަ އެވެ.\nDrug ge thuhumathun Bollywood ah bodu ladheh\nއިތުރު ލިޔުންތައް ކުށްކުރުން ބޮލީވުޑް އިންޑިއާ މުމްބާއީ މަސްތުވާތަކެތި އަކްޝޭ ކުމާރު\nމަސްތުވާތަކެއްޗާ ގުޅުމެއް ނޯންނާނެ: އަރުޖުން